Ada Katak Kering & Paku Karat! Andi Bernadee Disantau?

Penyanyi dan pelakon, Andi Bernadee menerusi sebuah hantaran di laman Instagram miliknya tengah malam tadi mengejutkan ramai peminat dan rakan-rakan selebriti.

Dalam hantaran video tersebut, Andi atau nama sebenarnya Andi Azrul bin Andi Mapangile,30 menunjukkan beberapa objek aneh dan mistik seperti seekor katak kering dan beberapa batang paku karat di dalam mangkuk yang berisi telur. Difahamkan, penemuan itu dipercayai selepas pelantun Penat ini mendapatkan rawatan.

Lebih mengejutkan, hantaran di Insta-story Andi menyatakan bahawa ingatan nya telah hilang.Biarpun begitu, Andi turut berterima kasih kepada seseorang meskipun tidak mengetahui akan kesalahan yang dilakukannya kepada pihak tersebut selain menganggap ia sebagai ujian dari Allah SWT.

“Alhamdulillah, terima kasih awak. Saya tak tak tahu apa salah saya pada awak. Apa pun ini ujian Allah,” tulis Andi pada ruangan kapsyen.

Rata-rata peminat dan rakan-rakan menitipkan pesanan buat Andi dan mendoakan agar penyanyi ini dijauhi daripada sebarang anasir buruk.

Terdahulu,Murai.my melaporkan pelakon Aeril Zafrel turut menerima nasib yang sama apabila mendedahkan terdapat cubaan daripada pihak tertentu yang ingin menyihir dirinya dan keluarga.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Dituduh Menjalin Hubungan Sulit, Ini Penjelasan Marshanda

Pelakon dan penyanyi terkenal Indonesia, Marshanda dituduh mempunyai hubungan dengan pemuzik iaitu Arya Claproth. Walaubagaimanapun, Marshanda mempunyai penjelasan di sebalik tuduhan yang dilemparkan padanya. Stay tune guys!

Aktres dan penyanyi, Marshanda menafikan bahawa beliau mempunyai hubungan sulit dengan Arya Satria Claproth. Menurut Kumparan, Marshanda menyatakan bahawa hubungannya dengan Arya hanya terhad sebagai rakan sahaja. Marshanda akui rapat dengan Arya sejak beliau berusia 9 tahun.

“Tidak ada hubungan yang lebih rapat dari rakan. Kami rapat.”- Marshanda

Marshanda jugai akui tinggal di apartment yang sama dengan Arya, tetapi unit yang berbeza.

“Sekiranya mereka mengatakan bahawa Arya tinggal di apartment yang sama dengan saya, itu benar, tetapi berlainan unit. Saya 610 sedangkan Arya 609.”- Marshanda


Plot ‘Twist’ Habis, Para Pelakon Takdir Yang Tertulis Pun Kena ‘Game’?

Produksi Radius One tidak pernah gagal dalam memberikan naskhah yang terbaik. Selepas kejayaan beberapa drama dahulu yang telah mencetuskan fenomenanya tersendiri, drama Takdir Yang Tertulis arahan Shahrulezad Mohameddin sekali lagi mengulangi kejayaan yang sama.

Melabuhkan tirainya pada malam tadi (16 Februari 2021), drama yang dibintangi oleh Nad Zainal, Nazim Othman, Elvina Mohamad, dan Alvin Chong ini menyaksikan penamat yang membuatkan ramai penonton terkejut. Jika sebelum ini, peminat sudah meramalkan Mika merupakan anak kepada Ean dan Ruhila, namun siapa sangka sesuatu yang tidak diduga berlaku.

Ini kerana pengakhirannya mendedahkan bahawa Mika sebenarnya merupakan kepada Hakim, sepupu kepada Ruhila.

Inilah bapa sebenar Mika. Hakim dalang rupanya! Perghhh twist gila lah drama #TakdirYangTertulis ni 😱😱😱 pic.twitter.com/TAq1d9oLlr

— tv3malaysia (@tv3malaysia) February 16, 2021

Dengan pengakhiran tersebut, peminat juga meramalkan bahawa akan terdapat kesinambungan kepada drama hebat ini. Menariknya, dikhabarkan bahawa pelakon-pelakon drama ini juga tidak menyangka penamatnya akan berakhir sedemikian.

Masalahnya actor #takdiryangtertulis pon kene game🤣🤣🤣 pic.twitter.com/1wYfDkNBuV

— NaShae👣 (@ainaaishah_) February 16, 2021

Rata-rata peminat dan selebriti yang menonton drama ini mengagumi idea kreatif Shahrulezad selain turut memuji drama ini bukanlah sekadar drama biasa yang boleh dijangkakan jalan ceritanya.


Intip Harga Penginapan Diva AA Di Hotel Mewah Dengan Pemandangan KLCC!

Azwan Ali atau lebih dikenali sebagai Diva AA terkenal dengan hobi yang gemar berbelanja mewah termasuklah menginap di hotel-hotel mewah, sesuai dengan citarasanya.

Terdahulu, meskipun negara berada dalam Perintah Kawalan Pergerakan (PKP) yang melarang pergerakan merentas daerah dan negeri, Diva AA mengambil kesempatan yang ada untuk menyokong industri perhotelan Malaysia dengan menginap di salah sebuah hotel mewah terkemuka di ibu negara.

Menerusi beberapa hantaran di Instagram pengacara Lagu Cinta Kita 2 (LCK2), difahamkan Diva AA telah menginap di Hotel Mandarin Oriental Kuala Lumpur bersempena dengan ulangtahun kelahirannya yang ke-55.

Menurut Diva AA, dia memilih untuk menginap di hotel tersebut selama 5 hari 4 malam dan berterima kasih kepada para petugas hotel yang memberikan khidmat servis yang terbaik.

Bersebelahan dengan Menara Berkembar Petronas Kuala Lumpur (KLCC), dedah Diva AA harga penginapan bagi satu malam untuk biliknya berharga RM1,500. Dengan penginapan selama 4 malam, jumlah yang dibayar oleh selebriti sensasi itu adalah sebanyak RM6,000!

“Gonna miss you, Mandarin Oriental. My favourite room. Kau mampu? Facing the twin tower ya. What a lovely view..”

“1 malam seribu setengah (RM1,500) so duduk dekat empat malam. Sendiri kira lah?”

“Duit berkepuk-kepuk, apa ada pasal?” dedahnya

Sedikit info,Hotel Mandarin Oriental Kuala Lumpur merupakan sebuah hotel 5 bintang yang menawarkan beberapa jenis bilik penginapan mengikut keselesaaan dan pilihan tetamu mereka. Difahamkan, harga penginapan disini bermula dengan RM415 sehinggalah RM2,250 bagi satu malam.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Salma Hayek Jawab Dakwaan Berkahwin Demi Mendapatkan Wang

Aktres antarabangsa, Salma Hayek membidas dakwaan bahawa beliau mengahwini seorang ahli perniagaan dan jutawan iaitu  François-Henri Pinault hanya untuk mendapatkan wang.

Dipetik dari People, Salma Hayek kongsi kisahnya sewaktu beliau mengahwini suaminya. Beliau menyatakan bahawa ramai yang mengatakan bahawa perkahwinannya merupakan perkahwinan yang diatur dan berkahwinan hanya untuk mendapatkan wang.

“Ketika saya mengahwininya, semua orang berkata, ‘oh, ini perkahwinan yang diatur, dia mengahwininya hanya kerana wang. Saya seperti, ‘Yeah, apa-apa sajalah b***h. Fikirlah apa yang anda mahu’. Lima belas tahun bersama, dan cinta kami masih kuat. Dan saya tidak tersinggung.”- Salma Hayek

Suami Salma Hayek iaitu François-Henri Pinault adalah seorang Ketua Pegawai Eksekutif (CEO) kumpulan fesyen mewah Kering dan Presiden syarikat Groupe Artémis. Aktres The Like a Boss ini kemudiannya mempertahankan karakter suaminya dan berkata,

“Suami saya, setelah selesai kerja, tidak kira betapa sukarnya, dan percayalah dia mempunyai banyak tanggungjawab, akan sentiasa senyum lebar di wajahnya dan gembira berada di rumah, gembira melihat saya dan anak-anak, membuatkan kami ketawa.”- Salma Hayek

Aktres dan suaminya berkahwin pada hari Valentine tahun 2009 di Paris. Hayek dan Pinault mempunyai seorang anak perempuan bernama Valentina yang kini berusia 12 tahun.


[VIDEO] Siapa Sangka Nyanyian Anneth Pernah Buatkan Luna Maya Menangis Teruk

Bukan di Indonesia sahaja, malah di Malaysia juga lagu ‘Mungkin Hari Ini Esok Atau Nanti’ telah menjadi trending kerana banyak dibuat ‘Cover’. Lagu ini pernah dinyanyikan semula oleh penyanyi tempatan, termasuklah Khai Bahar, Aina Abdul dan ramai lagi.

Mungkin ramai yang hanya kenal lagu sahaja tapi tapi tak tahu penyanyi asalnya iaitu Anneth Anneth Nasution. Gadis muda ini semakin diminati ramai lebih-lebih lagi selepas lagu tersebut sering digunakan di dalam aplikasi TikTok.

Jika melihat pada video-video Anneth sebelum ini membuat persembahan di Stesen TV di Indonesia, nampaknya gadis berusia 16 tahun itu pernah membuatkan pelakon Luna Maya menangis.

Tangisan ini dapat dilihat dalam sebuah rancangan yang berjudul Suka-Suka Afternoon-Sore. Pada masa itu 3 orang dari peserta pertandingan nyanyian KDI Junior vs Idol Junior.

Dan air mata Luna Maya mengalir ketika Lagu berjudul Kejora yang dipopularkan oleh Lesti KDI dinyanyikan oleh Anneth. Lirik yang tenang akhirnya membuatkan Luna Maya menyerah.

Luna dilihat berjalan di belakang pentas kerana dia tidak dapat menahan emosi. Di belakang, dia berusaha sebaik mungkin dan mengesat air mata yang kelihatannya mengalir deras.

Aneth begitu menghayati dalam menyanyikan lagu tersebut. Luna juga cuba menahan air matanya. Dia kembali ke pentas, menghadap kamera.

“Suara itu sangat bagus,” kata Luna Maya .

Untuk pengetahuan, lagu Mungkin Hari Ini Esok Atau Nanti itu ditulis sendiri oleh penyanyinya iaitu Anneth Delliecia Nasution dan tanpa disangka lagu tersebut turut tular di negara kita.


Respek! 6 Artis Bollywood Ini Pernah Berjuang Melawan Kanser

Kanser atau apa sahaja jenis penyakit boleh menyerang sesiapa sahaja tanpa mengira seseorang itu artis atau orang biasa kerana kita semua adalah sama dan tidak pernah terlepas dari kesakitan. Bezanya cuma bagaimana cari kita mencari penawar dan melawan setiap penyakit yang kita hadapi.

Sebilangan besar selebriti Bollywood yang akan kami senaraikan di bawah ini telah berusaha sehabis daya bagi melawan kanser yang mereka hadapi dan penyakit ini juga sebenarnya boleh membawa maut jika mereka tidak lagi berdaya untuk melawannya.

Jom kita tengok senarai 6 Artis Bollywood yang anda mungkin tidak tahu mereka sebenarnya sedang berjuang melawan kanser dan dua di antara mereka telah pergi selama-lamanya.

Tahira Kashyap merupakan isteri kepada Ayushmann Khurrana yang didiagnosis menghidap barah payudara peringkat awal pada tahun 2018. Pelakon filem ‘Andhadhun’ dan ‘Badhaio Ho’ merasa sangat sedih namun dia harus kuat kerana isterinya begitu positif dan tidak mudah berputus asa, mereka berdua sentiasa berjuang bagi memulihkan penyakit yang dihadapi.

“Dia didiagnosis pada hari kelahiran saya iaitu pada 14 September. Kita harus terus kuat untuk menghadapi penyakit ini kerana kita ingin terus bahagia dan bersama.” kata Ayushmann Khurrana.

Sonali Bendre juga telah didiagnosis menghidap barah terminal pada awal Julai 2018 dan segera menjalani rawatan di New York. Sonali sentiasa berkongsi perjalanan perjuangannya melawan barah yang dihadapinya dan memberi kata-kata semangat dan motivasi  serta memberi inspirasi  di media sosial. Dari berkongsi gambar dirinya botak semasa menjalani rawatan, detik dimana hari-harinya banyak dihabiskan bersama keluarga dan rakan-rakan. Dia melakukan semuanya dan itu terbukti amat terkesan dan menjadi inspirasi kepada peminat-peminatnya.

Sonali Bendre adalah pelakon wanita yang berjaya di India. Dia adalah antara beberapa pelakon yang pernah digandingkan bersama 4 pelakon lelaki yang hebat iaitu Shah Rukh Khan, Aamir Khan, Salman Khan dan Saif Ali Khan. Pada 12 November 2002, Sonali telah berkahwin dengan pengarah filem ‘Goldie Behi’ dan mereka dikurniakan seorang anak lelaki bernama Ranveer pada 11 Ogos 2005.

Ayah kepada pelakon Hrithik Roshan, Rakesh Roshan telah didiagnosis menghidap barah tekak. Hrithik Roshan telah membuat perkongsian di akaun instagram miliknya pada 8 Januari 2018. “Saya meminta untuk ayah mengambil gambar pagi ini kerana saya tahu yang dia tidak akan ke gym pada hari pembedahannya. Dia adalah lelaki yang paling kuat yang saya pernah kenal. Dia didiagnosis barah tekak peringkat awal pada beberapa minggu yang lalu, tetapi dia sentiasa bersemangat dan tidak berputus asa untuk melawan penyakit yang dihadapinya. Sebagai sebuah keluarga, kami amat bernasib baik kerana diberkati dan mempunyai pemimpin seperti ayah, Saya sayang awak, ayah!” tulisnya dalam kapsyen tersebut.

Rakesh Roshan adalah seorang pelakon terkenal Bollywood, pengarah filem dan juga penerbit yang telah mengalami banyak pasang surut dalam industri. Pada tahun 2000, dia telah mengarahkan filem Kaho Naa…Pyaar Hai yang dibintangi oleh anaknya sendiri, Hrithik Roshan. Rakesh Roshan menjalani rawatan pemulihan setelah selesai melakukan pembedahan.

Pelakon cantik manis, Manisha Koirala telah didiagnosis menghidap barah ovari pada tahun 2012. Kini pelakon tersebut telah pulih dari penyakit yang boleh membawa maut kepada dirinya ini. Untuk berkongsi tentang suka duka menjadi pejuang melawan kansernya itu, Manisha telah menerbitkan sebuah buku yang berjudul Healed. Jalan cerita dalam buku ini banyak menceritakan bagaimana dia hampir menemui ajal ketika dia berjuang melawan barah tersebut.

Manisha mengambil banyak masa berehat sepanjang proses pemulihan barah tersebut dan kini dia kembali aktif dalam bidang yang sangat diminatinya iaitu berlakon. Kali terakhir Manisha dilihat beraksi dalam filem blockbuster ‘Sanjir‘ sebagai Nargis Dutt yang juga dibintangi oleh Ranbir Kapoor.

Pelakon Bollywood Rishi Kapoor telah meninggal dunia pada usianya 67 tahun pada 30 April 2020 setelah bertarung selama dua tahun dengan kanser yang dihidapinya. Menurut Hindustan Times, Rishi telah menghembuskan nafas terakhirnya  di Sir HN Reliance Foundation Hospital di Mumbai disamping isterinya, Neetu Kapoor yang sentiasa setia menemaninya.

Pada tahun 2018, Rishi Kapoor telah didiagnosis menghidap barah dan dia telah menerima rawatan di New York selama lebih dari setahun. Dia kemudiannya kembali ke India pada September 2019 dan kesihatannya sentiasa dipantau. Ketika dia melakukan lawatan ke New Delhi pada awal Februari, kesihatannya telah terganggu dan dia dimasukkan ke sebuah hospital di New Delhi.

Pelakon Irrfan Khan telah mengejutkan para peminatnya ketika dia mengumumkan di sosial media bahawa dia sedang berjuang melawan barah neuroendokrin. Dia juga meminta agar peminat dan media memberinya ruang dan privasi selama masa-masa sukar yang dihadapinya. Dia dilaporkan telah pergi ke London untuk mendapatkan rawatan yang melibatkan 6 kitaran kimoterapi.

Selama bertarung sepanjang tahun, pelakon itu sekali lagi dengan berani telah berkongsi tentang keadaannya dan juga berkongsi pandangan barunya mengenai kehidupan dan segala yang ada diantara mereka. Menolak daripada terus menyerah dengan penyakitnya, Irrfan Khan kembali dengan filem yang dinanti-nantikan, ‘Angrezi Medium’. Namun, takdir tidak menyebelahinya, pada 20 April 2020 iaitu pada usianya 53 tahun, Irrfan Khan disahkan meninggal dunia sewaktu menerima rawatan di Kokilaben Dhirubhai Ambani Hospital di Mumbai kerana jangkitan pada usus besar.

Semoga perkongsian pada kali ini dapat menyeru semua agar dapat mendoakan kesihatan yang baik kepada mereka dan sesiapa sahaja yang sedang berjuang dengan penyakit yang dihadapi.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Tak Sangka! 5 Selebriti Hollywood Ini Pernah Curang Terhadap Pasangan Mereka

Skandal kecurangan dalam kalangan selebriti adalah perkara biasa sehingga kadangkala kita terlupa bahawa mereka adalah orang yang benar-benar mengalami real heartbreak. berikut adalah senarai selebriti yang mengaku curang terhadap pasangan mereka.

Dalam sebuah wawancara rancangan radio “The Breakfast Club” pada Disember 2017, aktor Kevin Hart ini membuat pengakuan bahawa beliau curang dengan isterinya yang sedang hamil iaitu Eniko Parrish.

“Saya akan mengatasinya, saya akan memberitahu isteri saya sepenuhnya tentang apa yang sedang berlaku. Dan saya berharap beliau mempunyai hati untuk di mana beliau boleh memaafkan saya dan memahami bahawa ianya tidak akan menjadi perkara yang berulang dan membolehkan saya pulih dari kesilapan besar saya. Itulah yang saya cuba lakukan bukan hanya sebagai seorang lelaki tetapi dalam memberi pengajaran kepada anak saya.”- Kevin Hart

Aktor ini juga pernah menyiarkan video di laman Instagram beliau yang meminta maaf kepada keluarganya kerana “a bad error in judgement” pada September 2017.

Setelah foto Kristen Stewart mencium pengarah Rupert Sanders tersebar pada tahun 2012, Kristen Stewart mengeluarkan pernyataan maaf kepada semua orang yang beliau telah lukakan terutamanya teman lelaki ketika itu Robert Pattinson.

“Saya sangat menyesal di atas keperitan dan malu yang saya sebabkan terhadap orang-orang yang rapat dan semua orang yang terkesan. Ianya telah membahayakan perkara terpenting dalam hidup saya, orang yang paling saya sayang dan hormati, Rob. Saya mencintainya, saya mencintainya, saya sangat menyesal.”- Kristen Stewart

Dengan album “Lemonade” Beyoncé dan “Family Feud” Jay-Z, kecurangannya telah dipamerkan spenuhnya. Jay-Z kemudian membincangkannya dalam sebuah wawancara dengan Van Jones pada tahun 2018.

“Bagi kami, kami memilih untuk memperjuangkan cinta kami, untuk keluarga kami. Untuk memberikan hasil yang berbeza kepada anak-anak kami. Kami tidak pernah menjadi pasangan selebriti, kami adalah pasangan yang kebetulan menjadi selebriti. Kami adalah orang yang sebenar.”- Jay-Z

Setelah curang terhadap isterinya Halle Berry, Eric Benét dilaporkan memasuki program pemulihan ketagihan seks. Pasangan ini akhirnya berpisah pada tahun 2005. Dipetik dari People, Beliau membicarakan mengenai kecurangannya.

“Kita semua tahu saya telah curang. Saya tidak pernah melakukan hubungan seksual dengan sesiapa semasa saya bersama Halle. Pergi ke rehabilitasi adalah hal yang perlu dilakukan..Tetap saya bukan seorang ketagih seks.”- Eric Benét

Sewaktu skandal curangnya terbongkar, Tiger Woods mengadakan sidang media secara langsung pada tahun 2010 meminta maaf kerana curang terhadap isterinya Elin Nordegren.

“Saya merasakan saya telah bekerja keras sepanjang hidup saya dan berhak menikmati semua godaan di sekeliling saya. Saya merasa saya berhak. Terima kasih kepada wang dan kemasyhuran, saya tidak perlu pergi jauh untuk mencari mereka.”- Tiger Woods


Kagum! 5 Artis Bollywood Membaca Potongan Ayat Al Quran Di Dalam Filem

Dalam dunia Bollywood, ramai yang kita tahu berasal dari agama Islam. Kebanyakkan dari mereka berjaya menunjukkan cara hidup Islam di dalam filem yang ditayangkan.

Menurut IntipSeleb, berikut merupakan 5 selebriti Bollywood yang menghafal dan membaca ayat Al-Quran di dalam kehidupan dan filem yang dilakonkan.

Shah Rukh Khan sangat bertoleransi dengan agama lain walaupun dia beragama Islam. Dalam filem My Name Is Khan (2010), dia kelihatan membaca Al Fatihah di telinga Kajol yang beragama Hindu.

Amitabh Bachchan pernah menyatakan bahawa kemasyhuran dan kekayaan tidak dapat membuatnya tenang. Hasilnya, pelakon itu mula membaca Al-Quran bertahun-tahun yang lalu. Menurut IntipSeleb, dia sering memuat naik potongan Al-Quran di media sosial.

Sushmita Sen dikenali sebagai pelakon yang beragama Hindu. Namun begitu, dia menghafal salah satu surah dalam Al-Quran, iaitu Al Asr. Ramai terkejut dengan tindakannya ketika dia membacanya di siaran langsung pada April 2020.

Imran Hashmi atau Emraan Hashmi adalah pelakon India yang pernah muncul dalam filem Hindi. Menurut laman web IntipSeleb, dia adalah seorang hafiz Al-Quran. Imran terkenal dengan filemnya Jannat (2008) dan Murder 2 (2011).

AbRam Khan mula menjadi perhatian ramai pada Mei 2020 ketika menunaikan solat. Pada usia 7 tahun, anak bongsu Shah Rukh Khan dan Gauri Khan membaca doa dengan lancar bermula dari Al Fatihah hingga surah pendek, Al Ikhlas.

Jelas sekali menunjukkan selebriti ini telah berjaya melakonkan watak mereka dengan baik sehinggakan mendapat perhatian orang ramai.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Dipaksa Cium Sebanyak 20 Kali Sehari? Bekas Kekasih Shia LaBeouf Dedah Perangai Sebenarnya

Baru-baru ini kecoh mengenai pelakon terkenal Amerika, Shia LaBeouf mengenai hubungan dengan bekas kekasihnya FKA Twings.

FKA Twings menyatakan bahawa hubungan bersama Shia adalah antara yang terburuk pernah dialaminya.

FKA Twings mendedahkan kepada media mengenai kelakuan sebenar Shia LaBeouf ketika mereka menjalin hubungan sebagai pasangan kekasih. FKA Twings menyatakan bahawa dia dilarang keras oleh Shia LaBeouf untuk mempunyai eye contact dengan mana-mana lelaki lain.

Menurut NME.com, Shia akan membangunkan Twings di tengah malam dan menuduhnya dengan pelbagai tuduhan.

“antara pukul empat hingga tujuh pagi, Dia menuduh saya termenung dan memikirkan cara untuk meninggalkannya, kerana tidak mahu bersamanya. Menuduh saya mahu bersama orang lain.”

FKA Twings juga terpaksa memberikan ciumannya 20 kali sehari. Dia mengatakan bahawa LaBeouf mengetahui berapa kali Twings menciumnya setiap hari dan akan memulakan perdebatan, memarahinya selama berjam-jam sehinggakan dia merasakan seperti orang yang paling teruk.

Akibatnya, FKA Twings berasa tertekan dan mengalami gangguan mental. Menurut NME.com, Twings juga mengakui bahawa dia harus pergi ke pusat pemulihan mental kerana Shia LaBeouf.

Beberapa minggu setelah FKA Twigs menyaman LaBeouf terhadap pelakuannya, peguamnya mengatakan bahawa pelakon itu akan menjalani pemulihan untuk mengatasi masalah ketagihan dan psikologinya.


Pelik! Hadiah Megan Fox Untuk Kekasihnya Ada Titisan Darah

Megan Fox dan Machine Gun Kelly telah menjalinkan hubungan sebagai kekasih selama hampir satu tahun dan dikatakan bahawa hubungan mereka ini sudah sampai ke tahap yang lebih serius.

Machine Gun Kelly telah memuat naik satu gambar rantai bersama titisan darah di Instagram miliknya dan menyatakan darah tersebut adalah titisan darah kekasihnya, Megan Fox.

Darah pelakon Transformers itu disimpan khas dalam rantai loket bulat dan dipakai dileher Kelly.

Menurut Elle.com, kalung darah yang dimiliki oleh Machine Gun Kelly itu telah mendapat pelbagai reaksi dari peminat. Ada yang menyatakan bahawa tindakan yang dilakukan oleh pasangan kekasih ini seolah-olah meniru perbuatan Angelina Jolie dan bekas kekasihnya, Billy Bob Thornton.

Hingga kini, Machine Gun Kelly cenderung tidak peduli dengan apa yang dikatakan peminat sekiranya rantai darahnya serupa dengan Angelina Jolie dan Billy Bob Thornton malah pasangan ini memilih untuk tidak merahsiakan hubungan mereka di media sosial.

Pasangan ini bertemu di set filem Midnight in the Switchgrass, dan hubungan mereka bertambah serius dalam beberapa bulan terakhir. Pada akhir Januari, desas-desus menyatakan mereka sudah bertunang, tetapi dinafikan oleh Megan Fox.


5 Selebriti Yang Berkahwin Di Luar Negara Kerana Perbezaan Agama

Di Indonesia, kerajaan mereka tidak membenarkan perkahwinan pasangan yang berbeza agama. Menurut IDN Times, beberapa pasangan memutuskan untuk berkahwin di luar negara untuk menghalalkan hubungan mereka.

Dimas Anggara menganut agama Islam manakala Nadine Chandrawinata beragama Katolik memutuskan untuk berkahwin di luar negara. Mereka berdua berkahwin di Bhutan, Nepal pada 5 Mei 2018.

Rumah tangga mereka sangat aman dan keduanya berpegang pada agama masing-masing. Dimas akan menghadiri sambutan Krismas Nadine dan Nadine akan menyambut Hari Raya bersama Dimas.

Marcell dan Rima memutuskan untuk melangsungkan perkahwinan mereka di Kampung Glam, Singapura pada Januari 2011. Marcell pada masa itu beragama Buddha sementara Rima beragama Islam.

Menurut IDN Times, perbezaan agama antara mereka tidak bertahan lama kerana Marcell akhirnya memeluk Islam dan mengikut kepercayaan isterinya.

Ari dan Nia dikatakan sangat beertoleransi dalam hubungan mereka. Ari yang beragama Kristian dan Nia yang beragama Islam berkahwin di Perth, Australia pada tahun 2003.

Perkahwinan mereka kekal hingga sekarang walaupun masih mengekalkan agama masing-masing.

Sama dengan Ari dan Nia, pasangan Rio dan Sabrina juga mempunyai kepercayaan yang berbeza dari segi agama. Rio yang beragama Kristian sementara Sabrina beragama Islam berkahwin di Bangkok, Thailand pada tahun 2010.

Menurut IDN Times, keduanya memelihara agama mereka hingga sekarang dan mereka hidup bahagia dengan memiliki dua orang anak.

Setelah tidak mendapat restu dari ibu bapa Amara, dia dan Frans Mohede memutuskan untuk berkahwin di Hong Kong pada bulan Disember 1999.

Sehingga kini, rumah tangga mereka masih bertahan lama dan jauh dari gosip sambil memelihara agama masing-masing. Dari perkahwinan ini, kedua-duanya mempunyai tiga orang anak.

Pilihan yang mereka buat mesti melalui proses pertimbangan yang sangat teliti antara kedua-dua pihak dan keluarga mereka. Toleransi yang tinggi antara keduanya menjadikan mereka saling memahami tentang perbezaan yang ada.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Isu Warna Kulit : Syatilla Melvin Mohon Maaf, Akui Terlepas Pandang

Pelakon dan usahawan Syatilla Melvin menerusi hantaran di laman Instagram nya membuat permohonan maaf secara terbuka selepas video nya sebelum ini mencetuskan kontroversi.

Di media sosial, Syatilla dikecam teruk berikutan video tersebut memperlihatkan transformasi wajah gelap menjadi cerah selepas menggunakan produknya sekaligus menyentuh isu sensitif masyarakat. Dalam pada itu, jelas isteri kepada Shaheizy Sam ini, dia tidak mempunyai sebarang niat untuk mempersendakan mana-mana pihak.

Malah dia akui terlepas pandang akan isu tersebut. Sedar akan dirinya menjadi perhatian netizen dan dikritik, Syatilla terlebih dahulu berkata dia sudah memaafkan semua yang mengecamnya.

Terdahulu, Murai.my melaporkan personaliti media sosial terkenal Nandini Balakrishnan mengecam tindakan Syatilla memuatnaik video tersebut kerana dianggap sebagai hanya strategi pemasaran dan dalam masa yang sama segelintir daripada netizen turut menuntut permohonan maaf secara terbuka dari pelakon itu.


“Cakap Siam, Mengilai”- Pengurus Sahkan Andi Bernadee Disantau

Pengurus kepada pelakon dan penyanyi Andi Bernadee, Nasir Deraman mengesahkan bahawa Andi sememangnya telah menjadi mangsa sihir.

Menurut Nasir, keadaan Andi kini semakin pulih selepas menjalani rawatan alternatif dan meminta peminat dan mereka yang mengenali Andi untuk memberikan sedikit ruang buat pelantun Penat itu.

“Assalamualaikum, saya buat video ini khas untuk peminat-peminat Andi yang dm saya. Saya tidak mampu menjawab semua (soalan) buat masa ini, jadi saya jawab secara video.

“Setakat ini, Alhamdulillah. Setelah Andi menerima rawatan semalam, dia okay sedikit. Barang-barang (bahan santau) yang keluar dari badan dia pun dah keluar semua macam yang dia post. Dia post itu pun di luar kewarasannnya. Tapi sebab benda ada, dia cakap biarkan sahaja disitu tak perlu padam”

“Andi dah okay sedikit tapi masih perlu buat rawatan lanjut dengan ustaz Darussyifa’ supaya apa yang dihantar pada dia itu boleh hilang sepenuhnya” dedah Nasir menerusi laman Insta-story nya

Dalam pada itu, Andi sempat memuatnaik hantaran terkini menerusi ruangan IG Story di akaun Instagram berkongsi mengenai perihal dirinya. Memohon maaf kerana tidak mampu ditemubual media, Andi berkata buat masa ini dia tidak mampu bercakap dan seperti hilang ingatan. Malah dia turut khuatir sekiranya sihir tersebut akan kembali semula.

Terdahulu, Murai.my melaporkan Andi berkongsi rakaman video yang menunjukkan dua batang paku karat dalam mangkuk berisi kuning telur serta seekor katak kering dipercayai objek perantara untuk menyihirnya.


Aurel Hermansyah Bakal Berkahwin, Ini Respon Ibunya Krisdayanti

Pasangan Aurel Hermansyah dan Atta Halalintar sudah bersedia untuk melangsungkan perkahwinan. Kedua-duanya diketahui akan berkahwin pada 21 Mac. Setelah mengadakan akad nikah, pasangan ini akan mengadakan majlis resepsi selepas lebaran. Berita perkahwinan pasangan ini juga telah didengari oleh ibu kandung Aurel, Krisdayanti.

Krisdayanti yang kebiasaannya dipanggil KD itu mengakui bahawa Aurel telah memberitahunya secara langsung mengenai tarikh perkahwinan.

“Aurel baru sahaja memberitahu saya sehari selepas.. Ya saya tidak kisah dengan cara yang beliau sampaikan kepada saya, surat atau WA. Tetapi niat baiknya adalah beliau ingin memberitahu saya walaupun baru tiga hari lepas.”- Kata Krisdayanti

Ketika diberitahu mengenai tarikh pperkahwinan, Krisdayanti mengakui bahawa beliau tidak bertanyakan terlalu banyak soalan selain kestabilan Aurel untuk menjadi seorang isteri. KD hanya dapat menyokong pilihan anaknya melalui doa.

“Saya tidak mempunyai banyak waktu untuk bertanya. Saya hanya bertanya  sama ada Aurel sudah stabil. Saya tidak terlalu bertanya yang lain. InsyaAllah, saya akan mempunyai masa untuk datang, menyokong, dan berdoa. Doa untuk anak-anak tidak pernah putus, doa yang terbaik untuk anak-anak.”- Jelas Krisdayanti

Menurut Kumparan, ketika ditanya adakah Krisdayanti bersetuju melihat Atta Halalintar dan anak perempuannya Aurel Hermansyah melangkah ke alam perkahwinan. Ini respon Krisdayanti,

“Ya, mereka yang akan melaluinya. Saya tidak mahu memberi jangkaan terlalu jauh. Cukuplah mendoakan agar anak-anak berjalan dengan lancar. Saya menyokong dan mendoakannya.”- Krisdayanti

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Dipersoal Kredibiliti Sebagai Guru, Adibah Noor Balas Sindiran Netizen Ini!

Sejak beberapa hari yang lalu, nama pelakon,penyanyi dan pengacara Adibah Noor hangat diperkatakan di media sosial berikutan tegurannya kepada beberapa pihak mengenai penggunaan bahasa Inggeris dengan betul.

Terbaru, selepas Kementerian Pendidikan Malaysia mengumumkan siaran DidikTV yang diperbaharui dalam NTV7, Adibah menawarkan dirinya untuk menjadi pengantara bagi slot Bahasa Inggeris.

Meskipun ciapan pelantun Terlalu Istimewa itu mendapat sokongan daripada ramai peminat, namun ada diantaranya yang mempertikaikan kredibiliti Adibah untuk menjadi seorang guru. Malah segelintir mereka turut mempersoalkan Adibah meletakkan jawatan sebagai seorang guru sebelum ini.

Tampil membalas ciapan tersebut, jelas Adibah dia merupakan seorang pemegang ijazah (dengan kepujian) pengajaran Bahasa Inggeris sebagai bahasa kedua (TESL) selain berpengalaman sebagai seorang guru bahasa Inggeris.

“Saya selalunya tak berkongsi dengan pengiktirafan yang saya ada, tetapi inilah…”

“Saya ada Ijazah (dengan kepujian) pengajaran Bahasa Inggeris sebagai bahasa kedua B. Ed. (Hons.) TESL”

“Guru Bahasa Inggeris yang diiktiraf, yang mana dari skill saya yang sedia ada, berkembang”

“dalam sebijik kulit kacang” tulis Adibah

Terdahulu, Adibah mencuri tumpuan apabila tampil memperbetulkan sebutan bahasa Inggeris beberapa selebriti dan tokoh terkenal tempatan di media sosial. Kongsi Adibah, niatnya hanya ingin berkongsi segala ilmu kepada orang ramai untuk bersama-sama belajar mengenai penggunaan bahasa Inggeris dengan betul.


Foto-Foto Romantis Paris Hilton Dilamar Usahawan, Cincin Bernilai RM8.2 Juta!

Selebriti Hollywood, Paris Hilton akhirnya mengumumkan pertunangannya dengan jejaka pilihan hatinya, Carter Reum. Berita gembira ini dibuat sempena ulang tahunnya yang ke-40 pada 17 Februari 2021.

Untuk info, sebelum Paris bertunang secara rasmi dengan Carter Reum, dia pernah gagal untuk bernikah dengan pelakon Chris Zylka pada bulan November 2018. Namun kini, Paris Hilton telah menerima lamaran dan diberi cincin pertunangan dengan harga yang sangat mahal.

Paris Hilton mengumumkan hal ini di media sosial rasminya. Tunangnya merupakan ahli perniagaan. Walaubagaimanapun, tarikh sebenar mereka berdua bertunang adalah  pada 13 Februari 2021 yang lalu.

Dalam muatnaik fotonya, Paris Hilton juga mengatakan Carter Reum adalah jodoh terbaiknya. Menceritakan saat-saat dia dilamar, Paris Hilton berkata dia mendapat kejutan romantis dari Carter Reum yang mengajaknya bercuti untuk meraikan ulang tahunnya. Tanpa disangka, Carter Reum melamar Paris Hilton.

“Semasa kami berjalan untuk makan malam di sepanjang pantai, Carter membawa kami ke sebuah cabana yang dihiasi bunga dan berlutut. Saya berkata ya, ya selamanya. Tidak ada yang lebih baik yang saya habiskan bersama selama-lamanya”- lanjutnya.

Sementara itu, Paris Hilton bangga menunjukkan cincin berlina pertunangannya yang direka oleh Jean Dousset.

Seperti yang dilaporkan oleh Daily Mail, cincin pertunangan Paris Hilton dianggarkan mencapai harga US $ 2 juta atau sekitar RM8.2 Juta. Cincin berlian putih itu nampaknya mempunyai 15-20 karat dan dibingkai oleh dua berlian beraksen trapezoid.

Di sebalik berita pertunangan ini, ramai peminat tertanya-tanya siapakah Carter Reum yang berjaya mencuri hati Paris Hilton. Menurut Vogue, Carter Reum adalah ahli perniagaan dan pengasas syarikat pelabur bernama M13. Syarikat ini juga menyokong jenama Daily Harvest, Lyft, dan jenama kasut Rothy.

Seperti dilaporkan oleh Cheatsheet, lelaki yang nama penuhnya Carter Milliken Reum dianggarkan memiliki kekayaan sekurang-kurangnya US$ 35 juta atau sekitar RM141 Juta Kekayaan ini sangat berbeza dengan Paris Hilton, yang dianggarkan bernilai US$ 300 juta atau sekitar RM1.21 Billion.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Demi Lovato Kongsi Kisah Penderitaan Beliau Akibat Ketagihan Dadah

Demi Lovato untuk pertama kalinya telah berkongsi penderitaan beliau akibat ketagihan dadah yang hampir membawa maut pada Julai 2018. Beliau menceritakan pengalamannya ini dalam dokumentari yang bakal datang dalam saluran Youtube berjudul “Demi Lovato: Dancing With The Devil.”

Dalam trailer dokumentari yang bakal ditayangkan, memberikan gambaran pertama mengenai apa yang dihadapi oleh penyanyi berusia 28 tahun itu setelah dimasukkan di hospital . Beliau turut menyatakan bahawa beliau mengalami tiga kali strok dan serangan jantung di hospital.

Demi Lovato turut membincangkan kesan ketagihan yang berlaku terhadap tubuhnya secara fizikal dan emosi .

“Saya mengalami kerosakan otak, dan saya masih mengalami kesannya hari ini. Saya tidak memandu kereta, kerana penglihatan saya buta. Dan saya juga mengalami kesukaran untuk membaca buku. Ia adalah masalah yang besar kerana sewaktu membaca, penglihatan saya sangat kabur.”- Demi Lovato

Menurut People, Demi Lovato menyatakan bahawa beliau “tidak akan mengubah apa-apa” mengenai akibat daripada ketagihan beliau.

“Semuanya terjadi agar saya dapat belajar apa yang saya pelajari. Ianya adalah perjalanan yang menyakitkan, dan saya menoleh ke belakang kadangkala saya saya sedih apabila saya memikirkan kesakitan yang harus saya lalui untuk atasa apa yang saya alami, tetapi saya tidak menyesal segala-galanya.”- Demi Lovato


Ingat Lagi Penyanyi Shajiri? Kini Bergelar Usahawan & Berkongsi Tips Untuk Menjana Pendapatan

Anda masih ingat dengan penyanyi Kumpulan KGB yang pernah popular dengan lagu ‘Orang Kita‘ dan ‘Hadirlah Kasih‘ Shajiri? Shajiri atau nama sebenarnya Mohamad Shajiri Bin Damery yang kini berusia 48 tahun. Namun, anak tunggal yang berasal dari Perak Darul Ridzuan ini masih kelihatan segak dan tidak dimamah usia.

Shajiri merupakan seorang penyanyi dan telah menghasilkan beberapa album solo dan berkumpulan bersama kumpulan Kami Generasi Baru atau lebih dikenali sebagai kumpulan KGB pada era 90-an. Selain menyanyi, Shajiri juga adalah seorang pelakon, pengacara dan kini bergelar usahawan.

Namun, lama juga kita tidak mendengar perkembangan terkini tentang Shajiri dan katanya dia ingin berkongsi tip bagaimana untuk merebut peluang menjana pendapatan, lagi-lagi pada masa kita semua dilanda pandemik Covid-19.

Baru-baru ini, kami di Murai.My berpeluang untuk menanyakan 10 soalan peribadi kepada Shajiri. Jom kita tengok!

“Saya masih Shajiri yang sama yang merupakan seorang penyanyi, pelakon, pengacara dan kini adalah seorang peniaga.”

“Saya masih menyanyi, bukan saya terus berhenti dan yang terbaru saya bersama kumpulan baru iaitu kumpulan Qa’rabah yang akan membawakan lagu-lagu dakwah. Saya masih lagi aktif menyanyi dan nantikan kemunculan single terbaru dari saya, tungguuuuu.”

“Insyaallah, untuk Gegar Vaganza Season 8, kalau ada rezeki dan terpilih, saya akan ketengahkan lagi bakat saya dan doa-doakanlah untuk saya.”

“Beza industri muzik dulu dan kini terlalu banyak beza, kalau dulu, kita tak ada sosial media, sekarang dah ada dan ramai produser dan penggiat seni yang akan mengambil kita untuk berlakon atau menyanyi akan melihat daripada sosial media kita. Ramai follower maka peluang kita makin tinggi, jadi itu adalah perbezaan yang sangat ketara. Tapi pada saya, dulu lagi best sebab dulu kita buat kerja atas inisiatif kita sendiri.”

“Sekarang ni saya banyak shooting juga dan ada banyak juga yang belum keluar. Yang terbaru, pada 1 Mac atau 7 Mac, saya akan muncul dalam rancangan ‘Family Duo’ insyaallah bersama anak lelaki saya Mohd Kabiir Hafiz dan kami akan menyanyi lagu duet dan nantikan di TV3 nanti.

Selain itu, sekarang saya juga aktif meniaga dengan menjual simkad ToneWow, jadi sesiapa yang ingin menjana lebih pendapatan, nak dapatkan pendapatan 4 angka dalam masa 4 bulan, insyaallah kita boleh dapat tetapi kita kenalah usaha dan ikut guideline dari saya, tambah tambah lagi dengan musim pandemik sekarang ni, ramai yang susah.”

“Drama yang telah menaikkan nama saya banyak jugalah sebenarnya, tapi bila kita sebut pasal drama yang menaikkan nama kita sebenarnya, dia akan menaikkan nama kita masa itu, masa drama tu tengah hot dan selepas itu akan turun balik..dia tak akan naik terusss saja. Tapi antara drama yang boleh saya sebut ‘Bukan Gadis Biasa’ saya sebagai Bruno Din. Banyak lagi sebenarnya tapi saya sendiri pun dah lupa..hihi”

“Bakat baru yang berbakat besar sekarang ni saya nampak terlalu ramai dan antaranya yang saya lihat memang boleh pergi jauh adalah Aina Abdul..suara dia, soul dia sangat bagus. Saya suka soul dan R&B..Untuk lelaki pula pada saya Ismail Izani, suara dia bagus, penampilan dia menarik dan sekarang ni saya tengok dia dah buat badan semua..baguslah ini antara inisiatif artis-artis sekarang untuk terus maju ke depan..bagus..bagus. Jangan macam saya, yang maju ke depan ni perut. Hahahaha”

“Saya sekarang ni rapat dengan Amyza Adnan..Alhamdulillah..dia antara BFF saya sebab dia banyak bantu saya dalam banyak hal. Dia kenal wife saya, saya pun kenal suami dia, jadi kami senang untuk berkomunikasi.”

“Ok, anak saya ada 4 orang, yang paling besarnya 23 tahun dan yang paling kecik perempuan 7 tahun. Anak yang sulung Kabiir Hafiz, 23 tahun kemudian Iffah Nazurah, 21 tahun kemudian Kabiir Al Fayyad 20 tahun dan yang ke4 yang bongsu Nur Keysha Amanda, dan kini dah darjah 1. Itulah anak-anak saya.”

“Cabaran ketika PKP memang sangat mencabarlah, shooting tak ada, bisnes pun ..sekarang ni saya buat bisnes kedai makan…cafe dan juga car wash di Denai Alam. Jadi sesiapa yang berkesempatan datang ke Denai Alam, boleh la singgah kedai makan saya dan cuci kereta , ChaCup Cafe dan ChaCup Car Spa, sebelah sebelah je, jadi anda boleh makan sambil cuci kereta. Jadi, boleh la datang ke Denai Alam, Shah Alam, cari je ChaCup, sampai la ke cafe ni.

Jadi, memang masa PKP kedai tutup, jadi tak ade lah income dari situ. Tapi alhamdulillah saya masih ada income dari Tone Wow iaitu bisnes simkad saya. Sebab itulah saya mengajak anda semua, tolong tolonglah cari satu bisnes yang pasif income yang anda perlu dan boleh buat. Anda cuma perlu promote simkad Tone Wow Digi ini, anda pakai dan anda promote. Itu sahaja tugas kita untuk kita menjana lebih pendapatan untuk keluarga kita. Anda fikir-fikirkan, saya dah 2 tahun buat, Alhamdulillah adalah income masuk dalam 3 ribu lebih sebulan.

Setiap bulan saya akan dapat amaun yang semakin naik dan sebab saya menaja ramai orang dan saya promote kepada ramai orang. Kita boleh promote kat adik beradik…saudara mara…family kita…kepada orang-orang kat luar sana termasuk dalam faceboook, instagram, tiktok, bigo dan boleh masukkan dalam macam-macam saluran sosial media sekarang ni. Jadi, saya menyeru jom kita sama-sama buat income pasif ni dengan Tone Wow sebab saya memang mengharap sangat dan hasrat saya memang untuk berkongsi dengan anda supaya kita sama-sama berjaya. Insyaallah..”

Jadi kami di Murai.My juga berharap agar terubatlah rindu peminat-peminat Shajiri membaca perkembangan terkini darinya.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Masih Bersama Kim Kardashian? Foto Terkini Kanye West Cetus Spekulasi

Kanye West kelihatan penat sewaktu melangkah keluar dari sebuah pejabat di Malibu sambil memegang telefon bimbitnya dan tertunduk.

Dipetik dari The US SUN, Kanye West yang berusia 43 tahun itu dilihat masih memakai cincin perkahwinannya, manakala Kim Kardashian tidak memakai cincin perkahwinan dan dilaporkan sedang bersedia untuk memfailkan penceraian tidak lama lagi.

Kanye sebelum ini dikatakan ‘bersembunyi” di rumahnya di Wyoming, ketika perpisahannya dengan Kim Kardashian menjadi semakin dekat. Terdapat sumber yang menyatakan bahawa beliau alami masa yang sangat sukar untuk sewaktu berurusan dengan perpisahannya dari jauh.

“Beliau bergelut untuk mengetahui bahawa penceraian sedang berjalan dan menjulang. Dia tahu ianya tidak dapat dielakkan dan yang menjadi hal sekarang, bila ianya berlaku.”- Sumber

Sumber yang sama turut menyatakan bahawa Kanye West tidak berusaha untuk berdamai dengan keluarganya, dan mengasingkan dirinya dari orang-orang terdekat.

“Beliau benar-benar tidak berjuang untuk Kim Kardashian dan tidak berada di sekitar anak-anak atau keluarga Kardashian.”- Sumber


“Cepatlah Tukar Nama IG” – Netizen Gesa Shuk Sahar ‘Buang Nama Hot FM’

Semalam, pihak pengurusan Hot FM menerusi Pengurus Besar Kumpulan Audiens & Pemasaran Ripple, Anida Mohd. Tahrim berkata, mereka telah menamatkan kontrak perkhidmatan Shuk Sahar sebagai penyampai radio Hot FM berkuatkuasa serta merta.

Ini berikutan, siasatan dalaman syarikat mendapati Shuk telah melanggar kontrak dan terma perjanjian dan difahamkan Shuk atau nama sebenarnya Mohammad Shukri bin Mohamed Sahar telah dimaklumkan mengenainya.

“Kontrak perkhidmatan Shuk sebagai penyampai radio di Hot FM ditamatkan berkuatkuasa hari ini.

“Selepas selesai siasatan dalaman mendapati berlakunya pelanggaran terma perjanjian oleh Shuk seperti yang sudah dipersetujui di dalam kontrak perkhidmatannya sebagai penyampai radio Hot FM.

“Shuk juga telah dimaklumkan mengenai hal ini,” katanya dalam sebuah kenyataan

Dalam pada itu, menerusi carian Murai.my pada Instagram pelawak itu mendapati nama yang didaftarkan pada platform itu masih menggunakan @shuk_hotfm sehingga artikel ini ditulis (19 Februari 2021). Manakala pada bahagian profil juga masih tertera ‘HotFM DJ Announcer’ merujuk kepada tugasnya sebelum ini.

Menjengah kepada ruangan komen hantaran terbaharu Shuk, rata-rata netizen mengecam dan menggesa agar dia menukar namanya dengan kadar segera memandangkan dia tidak lagi bersama stesen radio berkenaan. Namu begitu, ada diantara mereka meminta agar diberikan ruang buat Shuk untuk kembali ke fasa baharu dalam hidupnya.

Terdahulu, kontrak perkhidmatan Shuk sebagai penyampai radio Hot FM digantung sementara bagi memberi ruang kepada pihak pengurusan melakukan siasatan dalaman secara terperinci berhubung isu rumah tangganya yang tular di media sosial. Difahamkan segmen kendaliannya terdahulu bersama rakan penyampai, Fizie menerusi Geng Pagi Hot (GPH) diberi nafas baharu apabila memperkenalkan pelakon,penyanyi dan pelawak Mark Adam sebagai gandingan baharu.


Antara 5 Pasangan Selebriti Yang Menjalankan Perniagaan Bersama

Menjadi seorang selebriti bukan sahaja dapat meraih populariti malahan dapat memasarkan produk sendiri pada peminat dan meraih jualan tanpa modal dan pemasaran yang besar. Ini kerana mereka dikelilingi oleh peminat-peminat yang sangat setia dan sentiasa menyokong apa jua yang idola mereka lakukan.

Di Malaysia semakin ramai selebriti yang menjalankan perniagaan bersama pasangan masing-masing. Tidak kira apa sahaja jenis perniagaan seperti makanan, produk kecantikan, produk kesihatan dan sebagainya. Ada yang menjual secara di dalam talian, ada juga yang membuka cawangan sendiri malahan tak kurang juga yang sudah ada kilang bagi pengeluaran produk yang mereka jalankan. Hebat bukan?

Di sini kami senaraikan antara 5 pasangan selebriti yang berjaya mengusahakan perniagaan bersama dengan pasangan mereka. Jom kita tengok!

Nadiyah Shahab dan suaminya, Ben Ali merupakan pasangan selebriti yang kini bergelar usahawan yang sangat berjaya. Mereka telah memulakan perniagaan pada tahun 2018, hanya bermula dengan jualan kecil-kecilan di pondok rehat, kini perniagaan mereka bertambah maju dan mereka mampu memiliki kilang sendiri di Taman Perindustrian Bukit Serdang.

Absolute Chocolat adalah perniagaan yang mereka usahakan bersama di bawah syarikat Absolute Brand Sdn Bhd telah mendapat sambutan yang sangat luar biasa sejak ianya mula dilancarkan pada Februari 2019. Walaupun baru beberapa tahun ianya dilancarkan, namun keknya mampu memecah rekod dan mencatat jualan yang banyak setiap hari.

Selain dari Absolute Chocolat, mereka juga terus meluaskan cabang perniagaan mereka iaitu Absolute Brew dan Absolute Event & Management. Kini mereka sedang meneroka untuk memasuki perniagaan mereka ke pasaran antarabangsa.

Asyraf Datuk Seri Khalid dan isterinya, Tya Ariffin merupakan pasangan usahawan yang menjalankan perniagaan bersama. Setelah bertahun-tahun mereka bergelut dan berjuang untuk memperkukuhkan perniagaan mereka, kini mereka telah berjaya digelar ahli perniagaan yang sangat berjaya. Mereka adalah pengasas produk jus kesihatan, jamu Mutyara Beauty sejak April 2018. Pada mulanya, perniagaan Mutyara ini hanya bermula di sebuah rumah di Cyber Jaya dengan hanya satu meja besar, kemudian mereka berpindah ke lot pejabat di kawasan yang berhampiran dan kini mereka mampu memiliki empayar mereka sendiri yang tersergam indah di Puchong iaitu Wisma Mutyara.

Jamu yang yang diusahakan itu adalah legasi turun temurun yang telah lama diamalkan oleh keluarga Tya dan kini ianya telah dikomersilkan. Selain itu, pasangan ini juga ada menjalankan Business Opportunity Session secara online dan berhasrat untuk membantu banyak masyarakat untuk menjana pendapatan sampingan dan meningkatkan taraf hidup.

Wawa Zainal dan Ariel Zafriel merupakan pelakon dan model dalam beberapa drama TV dan filem.  Nama pasangan selebriti Wawa Zainal dan Aeril Zafrel sudah tidak dinafikan sentiasa menjadi sebutan dan sentiasa mendapat perhatian sebagai usahawan yang sangat berjaya. Mereka kini telah bergelar jutawan selepas beberapa tahun mengusahakan perniagaan kosmetik. Pelbagai cabaran dan dugaan yang telah mereka harungi sepanjang beberapa tahun dalam bidang perniagaan dan mereka juga pernah ditipu oleh seseorang yang bergelar ‘Datuk’ sebanyak RM100,000.00.

Pada mulanya, perniagaan yang mereka jalankan hanyalah dmulakan oleh mereka sendiri tanpa bantuan sesiapa. Wawa dan Ariel telah melancarkan produk Wawa Cosmetics pada tahun 2016 dan setiap pekerjaan pengurusan, stok dalan segalanya, semuanya dilakukan oleh mereka berdua sahaja. Walaupun pada mulanya agak sukar untuk menjalankan semuanya sendiri, Namun sekarang, empayar kosmetik ini telah mempunyai ramai kakitangan dan reseller dari seluruh negara.  Selain perniagaan kosmetik, Wawa dan Aeril juga turur mengeluarkan produk lain iaitu Madu Turki Soulmate dan yang terkini pasangan ini melebarkan sayap pula dengan niche bisnes yang berbeza di bawah syarikat Rielkies Industries Group Sdn Bhd. Pasangan ini sangat gembira kerana dapat membantu ramai anak bangsa yang bersedia untuk mengubah hidup mereka dan berpeluang untuk berkongsi rezeki dengan ramai orang.

Nur Suhada Jebat atau lebih dikenali dengan nama Ayda Jebat yang merupakan seorang penyanyi dan pelakon yang baru sahaja mendirikan rumah tangga bersama jejaka pilihan hatinya, Nabil Mahir pada 1 Januari 2021. Nabil Mahir merupakan seorang pengacara dan kini mereka berdua memulakan perniagaan bersama yang baru sahaja dilancarkan pada 1 Februari 2021 iaitu produk susu premium, Chocoyu. Chocoyu adalah produk campuran susu bersama madu dan badam.

Nabil Ahmad adalah seorang pelakon, pelawak dan merupakan pengacara terkenal yang dikatakan mendapat bayaran yang termahal di Malaysia dan Zira Ayub juga merupakan bekas pengacara di salah sebuah stesyen radio. Pasangan ini telah memulakan perniagaan sejak beberapa tahun dahulu. Psangan ini memiliki beberapa perniagaan sendiri antaranya adalah cawangan BubbleBee yang terletak di Seremban 2 namun masih belum dibuka, mereka juga mengusahakan produk Dorilicious bersama rakan kongsi selebriti yang lain seperti Zizan Razak dan Achey. Nabil dan Zira juga baru sahaja melancarkan produk terbaru iaitu Babynuts. Nabil dan Zira juga berhasrat untuk membantu golongan yang memerlukan untuk menjana pendapatan dengan membuka lebih banyak peluang pekerjaan juga menjadi ejen dan stokis untuk produk mereka.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


6 Hal Yang Menarik Mengenai Imam Shah, Suami Hannah Delisha

Pelakon dan model, Hannah Delisha mencuri tumpuan rakyat Malaysia apabila berkongsi khabar gembira bahawa dirinya telah selamat diijabkabulkan dengan Imam Shah yang merupakan seorang pelakon dari Singapura.

Berita gembira itu dikongsikannya menerusi laman Instagram sehingga turut trending di media sosial. Disebalik perihal Hannah yang sememangnya diketahui ramai mempunyai wajah yang cantik serta sentiasa merendah diri, Murai.my kongsikan dengan pembaca setia kami mengenai beberapa fakta menarik mengenai ‘Imam’ nya.

A post shared by Hannah Delisha (@hannahdelisha)

Benar! Menerusi laman Instagram Hannah, pelakon ini meluahkan kesyukuran selepas lima tahun perkenalan bersama Imam. Tiada pihak yang dapat menghidu hubungan mereka sehinggalah pasangan ini sah bergelar suami isteri.

Kedua-duanya pernah berlakon bersama. Ini termasuklah gandingan di dalam drama bersiri, Saga yang ditayangkan pada tahun lalu di Mediacorp Suria, Singapura. Selain pasangan ini, Saga turut dibarisi beberapa pelakon popular lain seperti Hasnul Rahmat dan Shah Iskandar.

Menerusi beberapa perkongsian Imam di laman Instagram miliknya, pelakon ini dilihat mempunyai badan yang kekar. Tidak hairanlah dia dipilih melakonkan watak utama di dalam naskah yang melibatkan babak-babak aksi.

Gemar bersenam untuk mendapatkan bentuk tubuh badan yang diidamkan, difahamkan Imam turut mempunyai pusat kecergasan sendiri,Black Iron Fitness.

Tidak ramai yang tahu bahawa Imam merupakan sepupu kepada pelakon dan pengacara, Nadiyah Shahab. Pendedahan ini dibuat oleh Imam suatu ketika dahulu ketika kedua-duanya mengambil foto bersama di sebuah acara. Sekadar info, Nadiyah juga merupakan isteri kepada pelakon dan pengasas jenama Absolut Chocolate, Ben Ali.

Sesuatu yang menarik untuk dikongsi, sebenarnya Imam pernah mengambil gambar bersama pelakon senior, Arash Mohamad ketika dia masih kecil. Menganggap Arash sebagai idola dan bapanya, selepas beberapa tahun kedua-duanya bertemu kembali dan sempat merakamkan foto bersama.


Intip Cincin Pertunangan Paris Hilton Yang Lepas, Sebelum Bertunang Dengan Carter Reum

Tahniah diucapkan kepada Paris Hilton yang baru sahaja bertunang dengan teman lelakinya Carter Reum setelah lebih dari satu tahun bercinta. Cincin pertunangannya kali ini dikatakan bernilai RM8.2 juta. Walaubagaimanapun, ini bukanlah pertunangan pertama dalam hidupnya. Sebelum bertunang dengan Carter Reum, Paris Hilton pernah bertunang dengan aktor Chris Zylka dan lain-lain. Scroll sampai habis okay!

Paris Hilton menyatakan bahawa venture capitalist itu melampaui segala cara untuk menghasilkan cincin pertunangan yang sempurna. Direka oleh Jean Dousset, cucu Louis Cartier.

“Ianya adalah cincin yang menakjubkan yang kelihatannya menyala dari dalam.”- Paris Hilton

Menurut Andrew Brown, CEO WP Diamonds menyatakan bahawa cincin pertunangan Paris ini kelihatannya sebuah cincin berlian 20 karat potongan emerald dengan berlian trapezoid di setiap sisi yang berkemungkinan besar bernilai 2 juta dolar.

Aktor The Leftovers melamar pewaris hotel ini pada tahun 2018 sewaktu berada di Aspen, Colorado untuk weekend ski trip.

“Saya gementar ketika memakainya. Ia adalah cicncin paling indah yang pernah saya lihat!.”- Paris Hilton

Cincin itu direka oleh tukang emas selebriti Michael Greene, 22 karat dan berharga 2 juta dolar. Walaupun Paris dan Chris telah memutuskan pertunangan mereka pada November 2018, beliau tidak akhiri hubungannya dengan cincin pertunangan.

Semasa wawancara dengan Jenny McCarthy dari SiriusXM, Paris menjelaskan bahawa beliau merasakan beliau sudah memberikan pereka perhiasan “berjuta dan berjuta-juta dolar untuk publisiti percuma”, jadi beliau membiarkannya menyimpan cincin yang bernilai jutaan dolar itu.

Setelah lapan bulan bercinta, pewaris perkapalan Greek melamar Paris Hilton pada Mei 2005, dilaporkan memberikan 15 cincin untuk dipilih. Paris Hilton kemudian memilih cincin berlian 24 karat canary yang bernilai 4.7 juta dolar.

“Saya sangat bersyukur kerana telah menemui orang yang jujur dan setia. Saya rasa  gembira dapat menemui seseorang untuk menghabiskan sepanjang hidup saya.”- Paris Hilton

Pasangan itu berpisah kurang dari enam bulan kemudian.

Paris Hilton baru berusia 21 tahun ketika mula bercinta dengan seorang model yang lapan tahun lebih tua darinya pada tahun 2002. Mereka hanya bertunang sebentar pada tahun berikutnya.

Mereka masih bersahabat selepas perpisahan mereka dan tercetus khabar angin yang membangkitkan semula ketika mereka dilihat bersama pada tahun 2010.

“Paris sentiasa mencintai Jason dan sangat mengambil berat tentangnya. Tetapi apabila mereka bersama, Paris masih budak dan belum bersedia untuk komitmen seperti itu.”- E! News

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Nissa Sabyan Didakwa Rampas Suami Orang? Saksi Dedah Bukti!

Penyanyi yang terkenal lagu-lagu berunsur kerohanian, Nissa Sabyan mencetuskan kontroversi apabila dia dikhabarkan menjalinkan hubungan cinta dengan salah seorang ahli kumpulannya, Ayus Sabyan yang berstatus ‘suami orang’.

Memetik laporan Tribun News, dakwaan tersebut muncul selepas adik ipar Ayus yang dikenali sebagai Tia mendedahkannya kepada pihak media. Lebih mengejutkan, dakwa Tia, Nissa sudah lama menjalinkan hubungan secara sulit dengan pemain keyboard itu sehingga memaksa kakaknya,Eri Fitriyah untuk memfailkan perceraian.

Malah, Tia turut mengesahkan gambar Eri yang tular itu adalah kakaknya yang berada di sebuah pejabat agama di Jakarta Utara.

“Saya adiknya. Ya benar (Ayus dan Nissa Sabyan) mempunyai hubungan sulit. Sudah lama juga, cukup lama. Kakak sudah memohon untuk berpisah tiga minggu lepas untuk daftar fail tuntutan tersebut,” luah Tia

Terdahulu, terdapat dakwaan yang mendedahkan sepupu kepada Eri mendedahkan wanita itu sudah lama menutup aib mereka (Ayus dan Nissa) namun kedua-duanya enggan berpisah sehingga Eri nekad untuk bercerai. Bagaimanapun, Ayus gagal hadir ketika perbicaraan berlangsung.

“Selama ini kakak saya memendam semuanya dan enggan berkongsi pada sesiapa” tambah Tia lagi

Ketika ini, pendedahan tersebut tular di aplikasi TikTok dan rata-rata pengguna meluahkan rasa simpati kepada Eri yang merupakan seorang ibu kepada dua orang cahaya mata hasil perkahwinan bersama Ayus.

Sehingga artikel ini ditulis, Nissa masih mengunci mulut daripada mengeluarkan sebarang kenyataan mengenai dakwaan tersebut. Namun, adik kepada Ayus mendakwa bahawa abangnya dan Nissa sememangnya bercinta dan keluarganya juga sudah mengetahui mengenai perihal itu.


Menarik! 5 Bintang Korea Ini Kongsi Pendapat Bercinta Dengan Lelaki Yang Lebih Muda

Walaupun berpacaran dengan lelaki yang lebih tua selalu menjadi romantik dalam drama dan filem Korea. Namun, 5 bintang Korea ini menginginkan yang sebaliknya. Berikut adalah 5 bintang Korea yang mengakui bahawa mereka lebih suka dating dengan lelaki yang lebih muda. Stay tune guys!

Aktres The Abyss, Park Bo Young ini mengakui pilihan jodohnya pada tahun 2015. Dalam sebuah rancangan, aktres ini mengakui bahawa beliau menyukai lelaki yang lebih muda.

“Kepada semua lelaki muda yang menonton ini sekarang, saya lebih menyukai anda berbanding lelaki yang lebih tua.”- Park Bo Young

Kenyataannya ini telah mengujakan semua lelaki muda yang masih mempunyai harapan terhadap aktres cantik ini.

Pada tahun 2018, ahli kumpulan TWICE ini hadir sebagai tetamu di Sudden Attack Fanmeeting bersama rakan-rakannya dan di sinilah beliau menyatakan pilihannya. Seorang peminat telah bertanyakan padanya adakah beliau sukakan lelaki yang lebih muda atau lebih tua. Kemudian Nayeon menjawab,

“Saya akan menyatakan lelaki yang lebih muda. Saya hanya sukakan lelaki yang muda.”- Nayeon

Pada SBS Night of TV Entertainment, aktres Han Ye Seul ditanya bagaimana perasannya ketika berpacaran dengan lelaki yang lebih muda. Kemudian Han Ye Seul menjawab,

“Lelaki-lelaki muda pada hari ini sangat menarik”- Han Ye Seul

Aktres tersebut walaupun hampir berusia 40 tahun, tetapi wajahnya yang muda mampu untuk memikat mana-mana lelaki yang berusia 20-an. Hal ini juga menjadi sebab mengapa chemistry antara beliau dan aktor muda selalu mendapat perhatian.

Ahli kumpulan OH MY GIRL yang comel itu pernah berkongsi bagaimana perasannya tentang dating dengan lelaki yang lebih muda darinya. Pada tahun 2016 di SBS Power FM Choi Hwa Jung Power Time, ahli kumpulan OH MY GIRL ini berkongsi bahawa beliau sukakan lelaki yang lebih muda.

“Saya rasa mereka sangat comel. Saya rasa saya boleh dating dengan lelaki yang berumur 3 tahun lebih muda.”- Hyojung

Aktres The Chocolate ini sentiasa dipilih sebagai ideal type oleh ramai lelaki Korea, yang membuktikan kecantikannya yang tiada penghujung. Pada tahun 2018 di Access Showbiz Tonight, aktres berusia 44 tahun ini diberi pilihan sama ada untuk bercinta dengan lelaki yang lebih tua, lebih muda, atau yang sama umur. Kemudian Ha Ji Won menjawab,

“Saya paling selesa dengan lelaki yang lebih muda. Saya mahukan seseorang yang boleh membuat saya ketawa, seseorang yang sihat, dan seseorang yang dapat memasak makanan yang enak.” – Ha Ji Won

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Aman Ra & Isteri Disantau Oleh 2 Wanita?

Lagi kes melibatkan selebriti disihir! Selepas Aeril Zafrel dan Andi Bernadee memaklumkan diri mereka telah disihir, terbaru penyanyi rap popular, Aman Ra dan isteri pula dikatakan mengalami nasib yang sama.

Pendedahan itu dibuat oleh isteri Aman, Natiqah Rahmat yang berkongsi berita tersebut di laman Instagram miliknya sebentar tadi. Berdasarkan hantaran tersebut, difahamkan terdapat seorang wanita yang disapa oleh Natiqah sebagab ‘Mama’ memaklumkan bahawa mereka(Natiqah dan Aman) telah disihir.

Ketika Natiqah bertanyakan kepada ‘Mama’ mengenai siapakah dalang disebalik amalan syirik itu, wanita tersebut memberi bayangan bahawa ia terdiri daripada dua orang wanita selain turut memberi perincian mengenai anggota tubuh badan mereka yang telah disihir.

Dalam hantaran itu, Natiqah mengambil kesempatan untuk berterima kasih atas doa dan semangat yang dtitipkan buatnya.

“Terima kasih semua untuk doa-doa dan kata semangat. I can’t thank enough. Saya sangat sangat hargai. Untuk saya doa tu besar sangat hadiah dari anda semua” tulisnya.

Terdahulu, Natiqah mendakwa suaminya telah menjalinkan hubungan sulit dengan wanita lain termasuklah pelantun Bangun itu sudah empat kali melafazkan cerai terhadapnya sebelum ini.


FKA Twigs Bersuara Mengenai Tuntutan Undang-Undang Terhadap Shia LaBeouf

Penyanyi dan penulis lagu antarabangsa, FKA Twigs memfailkan tuntutan undang-undang pada Disember lalu yang mendakwa Shia LaBeouf, 34 tahun menderanya sewaktu mereka masih dalam hubungan dahulu.

Tidak lama selepas tuntutan tersebut difailkan. Shia LaBeouf telah menafikan setiap tuduhan yang dibuat oleh FKA Twigs dan mendakwa FKA Twigs ‘tidak mengalami kecederaan akibat tindakannya’.

Dalam sebuah wawancara CBS Gayle King, FKA Twigs membicarakan mengenai penderitaan yang dihadapinya setelah memfailkan tuntutan undang-undang. Penyanyi itu turut mendakwa bahawa hubungan mereka mengalami red flag sejak awal.

“Pada mulanya, beliau akan melompat pagar tempat saya tinggal dan meninggalkan bunga dan buku serta puisi di luar pintu. Saya rasa itu sangat romantis, tetapi ianya berubah dengan cepat. Saya mengerti sekarang bahawa ianya menguji batas anda. Tingkah lakunya secara beransur semakin kasar.”- FKA Twigs

Bintang itu juga mendakwa bahawa beliau diminta untuk menawarkan sejumlah physical affection dalam sehari untuk Shia LaBeouf, termasuklah menyentuh dan mencium. Beliau turut mendakwa beliau harus melakukan 20 kali physical affection setiap hari.

FKA Twigs atau nama sebenarnya Tahliah Debrett Barnett ini mendakwa Shia LaBeouf menariknya ke stesen minyak dia mana tempat beliau dijemput, menolaknya ke ke kereta, dan mula mencekik FKA Twgs.

“Ketika itulah saya sedar, saya perlu mendapat pertolongan untuk keluar dari hubungan ini.”- Kata FKA Twigs

Penyanyi berusia 33 tahun menyatakan pada awalnya beliau tidak mahu memfailkan tuntutan undang-undang terhadap Shia LaBeouf. Tetapi, beliau ingin memastikan Shia LaBeouf mendapat pertolongan secara tertutup supaya tidak dapat menyakiti orang lain seperti cara beliau disakiti.


Gelar Lisa ‘Blackpig’? Peminat K-Pop ‘Report’ Akaun IG Janna Nick

Pelakon dan pengacara Janna Nick sekali lagi dikecam teruk oleh pengguna media sosial.Namun kali ini, Janna turut ‘menarik perhatian’ dunia selepas isu dia dikatakan tidak menghormati pemergian salah seorang bintang K-Pop, Jonghyun kerana bersenda bersama pelakon, Sharifah Sakinah dalam sebuah video sekitar 2018 .

Meskipun video tersebut merupakan sebuah video lama, namun netizen mempertikaikannya semula selepas Janna dikatakan mengulangi semula kesilapan yang hampir sama.

Ni video lama kan? pic.twitter.com/XnAm1cLAzg

— Murai MY (@MuraiMalaysia) February 22, 2021

Difahamkan,netizen telah berkongsi semula tangkap layar promosi telemovie pertama nya pada minggu lalu, Delen yang dikatakan menghina ahli kumpulan BLACKPINK dengan menggelarkannya sebagai Lisa ‘Blackpig’.

Sejak semalam, nama Janna menjadi trending di tangga teratas Twitter apabila peminat K-Pop mula melancarkan serangan boikot serta turut membuat aduan akaun sosial medianya.

Susulan daripada itu,Janna memuat naik sebuah video menjelaskan mengenai perihal tersebut. Tegas pengacara Melodi ini, dia sama sekali tidak berniat untuk bergurau mengenai mendiang memandangkan video tersebut bersiaran langsung ketika berada dalam salon rambut dan perbualannya bersama Sakinah ketika itu kurang jelas.

“Jujur demi Allah, saya tak tahu menahu pasal video artis K-Pop itu. Saya tak tahu pun Sakinah rakam video itu tuju untuk dia, saya tak tahu langsung, saya hanya gelak sahaja dalam video itu”

“Tetapi kalau perkara ini dibesarkan sampai melibatkan emak saya, perkara ini dah tak kelakar, jadi saya nak bagitahu, saya sumpah demi Allah, saya tak tahu,” kata Janna

Menerusi video itu juga, Janna dilihat memegang sebuah kitab suci Al-Quran ketika membuat pengakuan tersebut.

Bagaimanapun menerusi carian Murai.my terkini mendapati akaun Instagram Janna telah pun dipadam buat seketika. Terdahulu, Janna turut menjadi mangsa kecaman di media sosial selepas mempunyai perselisihan faham dengan netizen. Bagaimanapun, Janna akui akan kesilapannya dan memohon maaf secara terbuka.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Rentas Negeri Raikan Perkahwinan Rakan? IG Instafamous Ini Diserang Netizen

Umum mengetahui meskipun beberapa negeri telah pun berada dalam fasa Perintah Kawalan Pergerakan Bersyarat (PKPB) dan juga Perintah Kawalan Pergerakan Pemulihan (PKPP), namun larangan untuk merentas negeri masih dikuatkuasakan seluruh negara.

Dalam pada itu, seorang pengamal media sosial yang dikenali sebagai Asyraf Mazlan dikecam hebat oleh netizen apabila dia dikatakan berjaya merentas negeri untuk ke pantai timur. Difahamkan, perjalanan mereka kesana kononnya bagi meraikan kenalan rapat mereka yang mendirikan rumah tangga.

Menjengah ke ruangan komen, rata-rata daripada mereka mempertikaikan tujuan mereka merentas negeri apatah lagi ramai yang tidak dapat pulang ke kampung kerana mematuhi peraturan yang ditetapkan. Segelintir daripada mereka turut meletakkan tanda tag akaun Polis Diraja Malaysia (PDRM) yang mahukan pihak berkuasa mengambil tindakan selain menuntut kenyataan sebenar dari Asyraf yang memiliki 400 ribu pengikut di laman Instagram.

Sehingga artikel ini ditulis, masih tiada sebarang penjelasan yang dibuat oleh pengamal media sosial itu.


Tiada Hubungan Sulit, Ini Alasan Kim Kardashian Failkan Penceraian Terhadap Kanye West

Kim Kardashian failkan penceraian terhadap Kanye West pada 19 Februari 2021 setelah enam tahun berkahwin. Pasangan ini telah bersetuju untuk hak jagaan bersama untuk empat orang anak mereka iaitu North, Saint, Chicago, dan Psalm.

Dipetik dari E! News, Kim kini baik-bak sahaja dan kebanyakannya bimbang mengenai privasinya dan anak-anaknya. Kim Kardashian dikatakan umpama seekor ibu beruang yang melindungi anak-anaknya.

Kim Kardashian dilaporkan sudah penat menunggu dan berusaha memberikannya peluang. Menurut  sumber yang sama, Kim Kardashian sudah memberikan Kanye West banyak waktu, tetapi sudah tiba waktunya untuk move on.

Tiada hubungan sulit yang lain, tiada yang melakukan perkara tidak baik. Mereka hanya berpisah.

Kim Kardashian dan Kanye West masih komited untuk menjadi ibu bapa bersama. Keempat-empat anak mereka kebanyakannya bersama Kim di rumahnya yang terletak di Calabasas, California dalam beberapa minggu ini.

“North mempunyai beberapa pemahaman mengenai apa yang sedang terjadi. Tetapi anak-anak mereka selalu melihat Kim Kardashian dan Kim Kanye tidak bersama jadi ianya tidak mengejutkan.”- E! News

Dipetik dari E! News, menyatakan bahawa Kim Kardashian memberitahu anak-anaknya bahawa beliau masih mencintai ayah mereka tetapi mereka harus berpisah.

“Kim menyatakan kepada anak-anaknya bahawa beliau masih mencintai ayah mereka tetapi mereka harus berpisah. Anak-anaknya tidak memahami sepenuhnya apa yang sedang berlaku dan sudah terbiasa dengan situasi itu.”- E! News

Pasangan ini berkahwin pada tahun 2014. Namun, ini akan menjadi perceraian kali ketiga untuk Kim Kardashian dan kali pertama untuk Kanye West.


Ngeri! Safiey Ilias Kongsi Foto & Video Ketika Pembedahan

Usahawan sensasi, Safiey Ilias menerusi artikel Murai.my terdahulu akui bahawa dirinya sememangnya obses dengan pembedahan sehingga menganggap sebagai sebuah hobi.

Terbaru menerusi beberapa hantaran di laman Instagram nya, Safiey atau nama sebenarnya Saifuddin Bin Illias,27 berkongsi video dan gambar dirinya sedang melakukan pembedahan.

Menurut usahawan ini, video tersebut diambil ketika dia sedang menjalani pembedahan membuang dahi dan mencantikkan keningnya. Dedahnya lagi, berkemungkinan ini adalah pembedahan terakhir yang dia jalani di sebuah klinik swasta.

Bagaimanapun, menjengah ke ruangan komen rata-rata netizen mengutuk tindakan Safiey yang dianggap seperti sudah keterlaluan.

Akui ngeri melihat gambar dan video berkenaan, segelintir daripada mereka turut berharap Safiey akan kembali berubah kerana tindakan sedemikian bukan sahaja menjatuhkan imej dan maruahnya malah akan turut melibatkan keluarga.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Cantiknya Bilik Puteri Kesayangan Gigi Hadid. Semuanya Serba Pink!

Safaa Malik, adik kepada Zayn Malik telah memuat naik foto terkini ruang permainan dan bilik tidur puteri kesayangan Zayn Malik dan Gigi Hadid, Khai sebagai hadiah terindah dari keluarganya.

Bilik tidur dengan reka bentuk yang sangat comel yang dihiasi dengan tema watak Marie dari filem Disney, bunga dan juga rama-rama. Semuanya berwarna pink, tersergam indah memenuhi ruang dinding di bilik puteri, Khai. Ada juga nama Khai dan Zaneyah yang tertulis di dinding sebagai hiasan. “Nampak menawan untuk anak-anak kecil kami,” tulis Safaa di instagram storynya.

Jika diperhatikan dengan lebih terperinci, bilik baby Khai juga dilengkapi dengan katil besar yang masih mengekalkan warna putih dan merah jambu. Dinding di sekeliling tempat tidur juga dihiasi dengan bunga yang juga berwarna merah jambu.

Nampaknya bililk yang indah ini adalah hasil karya Saafa bersama ibunya, Trisha Malik. Ini dapat dilihat dari instagram Trisha yang dimuat naik olehnya. Ramai yang memuji akan reka bentuk bilik cucunya itu.

“@mammamalik killed it again (dengan emoji hati) best room transformation ever hun.” Itulah pujian yang telah diberikan kepada ibu Zayn.

Gigi Hadid dan Zayn Malik telah dikurniakan anak pertama mereka pada September 2020. Walau bagaimanapun, pasangan itu telah merahsiakan maklumat mengenai anak perempuan mereka termasuk nama dan wajahnya.

Namun baru-baru ini, Gigi Hadid telah mengemaskini biografi di akaun instagram miliknya seolah-olah memberitahu pada peminatnya siapakah nama anaknya dengan menulis, “Khai’s Mom”.


Dahsyat! 4 Item Ini Habis Dijual Setelah Digunakan Oleh Rosé Blackpink

Sebut sahaja BLACKPINK, sudah tentu membayangkan sebuah kumpulan K-Pop wanita yang sangat terkenal sehingga peringkat antarabangsa. Apa sahaja yang mereka lakukan, pakaian yang dipakai dan barang yang digunakan sentiasa menjadi ikutan para peminat mereka, ada yang sampai habis dijual!

Pada Jun 2020, Rosé dilantik sebagai duta jenama global Saint Laurent dan anda dapat melihat poster kempen terpampang di kedai-kedai berjenama mewah itu. Bintang pop yang sering melangkah keluar dari YSL , mempunyai nickname Chaeng Laurent ( dari nama Koreanya Park Chae Young), dan banyak favourite pieces beliau kehabisan stok dengan sangat pantas. Antaranya adalah Kaia Satchel Bag yang dibawanya sewaktu pertunjukan Saint Lauren untuk Paris Fashion Week pada tahun 2020.

A post shared by ROSÉ (@roses_are_rosie)

Rosé dipilih untuk menjadi muka depan majalah Elle Korea pada Julai 2020 dengan kolaborasi bersama YSL. Tiga muka depan yang berbeza dipilih oleh peminat melalui pengundian di Instagram. Majalah edisi ini turut menampilkan wawancara bersama bintang itu, yang mana berbicara mengenai menjadu duta duta Saint Lauren dan menyelami kehidupan dan karier peribadinya dengan lebih mendalam.

Majalah yang menampilkan Rosé sebagai muka depan ini telah memecahkan rekod penjualan tertinggi di antara majalah wanita yang lain di global K-Pop online store, Ktown4u. Majalah tersebut kini menduduki tempat ketiga dalam senarai majalah yang habis terjual di laman web.

Semua orang mengetahui bahawa setiap selebriti suka memanjakan haiwan kesayangan mereka, dan Rosé tidak terkecuali. Rosé mempunyai anjing bernama Hank sebagai haiwan peliharaannya sejak tahun 2020 dan turut mempunyai akaun Instagram sendiri .

Rosé dilihat memasangkan kolar berjenama Louis Vuitton Baxter pada anjingnya Hank. Ianya menimbulkan kegilaan buat peminat Rosé yang turut membelinya untuk haiwan peliharaan mereka juga, sehingga sold out!

Populariti Blackpink membuatkan mereka menjelajah seluruh dunia, dan sudah tentun pakaian mereka akan menjadi perhatian setiap kali mereka menuju ke lapangan terbang. Rosé dilihat jaket fringe-trimmed suede berjenama Maison Margiela sewaktu berada di lapangan terbang.

Walaubagaimanapun, jaket cantik yang bernilai 1,298 US$ ini habis dijual dalam masa dua jam setelah melihat ianya dipakai oleh Rosé!

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


“Ni Namanya Clout”- Pengacara TV Anggap Perbuatan Janna Nick Melampau

Kontroversi mengenai pelakon dan pengacara Janna Nick masih hangat diperkatakan. Malah menerusi carian Murai.my terkini di laman Twitter, tanda pagar #JANNANICKGOINGTOJAILPARTY masih lagi trending sejak semalam.

Difahamkan, semua akaun sosial media Janna atau nama sebenarnya Nurul Jannah binti Muner kini telah dipadam berikutan namanya teruk dikecam sehingga menjadi bualan warganet terutamanya bagi peminat industri K-Pop.

Dalam pada itu, seorang pengacara yang juga bekas penyampai di sebuah stesen radio swasta tidak lama dahulu turut mengkitik tindakan yang dibuat oleh Janna.

“Dah lama perhati dia ni. Mula-mula masuk allkpop kerana dia memikirkan ia adalah kelakar dengan menyindir seseorang yang telah meninggal dunia. Kemudian, dia memilih konon acah biadap (savage) dan menyindir kumpulan K-Pop dalam karakter (filem) yang dia arahkan”

“Ini namannya clout. Sebab dia tahu semua akan triggered(sentap) dan bagi dia attention (perhatian)” luahnya

Menurutnya, apa yang dilakukan oleh Janna itu hanyalah bagi menarik perhatian ramai semata-mata dan insiden menyindir individu yang telah meninggal dunia sekitar tahun 2018 juga disifatkannya sebagai melampau.

Bagaimanapun, jelas pengacara itu, netizen tidak seharusnya melakukan pembulian terhadap Janna kerana tindakan seumpama itu hanya akan membuatkan diri mereka hampir sama dengannya.

“Walaupun apa yang dibuatnya itu salah, kita tidak perlu melakukan buli siber kepadanya kerana itu hanya akan membuatkan kita sama denganya. Seperti yang kita semua sedia maklum, dia gembira bahawa dia sedang tular dan mendapat perhatian apa yang dia nak. Ini adalah sebab pada mulanya saya hanya ingin mendiamkan diri. Tetapi..(emoji marah)” tulisnya lagi

Dalam perkembangan lain,Janna dikatakan bakal mengambil tindakan undang-undang terhadap individu yang menfitnah, mengugut dan menyerangnya secara peribadi di media sosial.

Dedahnya di laman Twitter awal pagi tadi, laporan polis telah dibuat dan pihak berkuasa sedang menyiasat serta mengenalpasti individu pesalah laku meskipun ada cuba berlindung di sebalik nama dan akaun samaran. Namun begitu, akaun Twitter tersebut telah dipadam tidak lama kemudian.


Nissa Sabyan Rampas Suami Orang? Ini Respon Bapanya, Haji Komar

Netizen masih belum berhenti membicarakan mengenai penyanyi yang terkenal dengan lagu-lagu berunsur kerohanian, Nissa Sabyan yang dituduh mempunyai hubungan dengan pemain keyboard Sabyan Gambus iaitu Ayus Sabyan yang memegang status ‘suami orang’.

Ayus dikatakan telah bersuara mengenai hubungannya dengan Nissa. Beliau akui kesilapannya dan memohon maaf kepada isteri dan keluarganya. Bapa kepada Nissa  iaitu Haji Komar membuat pernyataan mengenai perihal yang sedang berlaku

Menurut Kumparan, bapa kepada Nissa Sabyan mengakui terkejut apabila berita mengenai anaknya Nissa Sabyan hangat dibincangkan. Beliau turut tidak menyangka anak perempuannya menjadi tumpuan disebabkan perihal buruk ini.

“Ya, sudah pasti terkejut. Itu sangat pasti.”- Haji Komar

Haji Komar turut menafikan mengenai apa yang sedang berlaku. Beliau yakin bahawa anak perempuannya tidak mempunyai hubungan sulit dengan Ayus Sabyan.

“Semua itu tidak benar. Ianya tidak benar.”- Tegas Bapa Nissa Sabyan

Setelah berita mengenai hubungan sulit telah tersebar, terdapat dakwaan yang mengatakan bahawa Nissa Sabyan berkahwin dengan Ayus Sabyan. Walaubagaimanapun, dakwaan itu telah dinafikan oleh bapa Nissa Sabyan, Haji Komar.

“Ia tidak benar. Saya bapanya. Ibubapa Nisa sangat mengetahui keadaan anaknya.”- Haji Komar

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Peminat Wakili Janna Nick? Mohon Maaf Kepada BLACKPINK

Sejak beberapa hari yang lalu, nama pelakon dan pengacara Janna Nick tular di media sosial berikutan dia dikatakan telah mempersendakan anggota kumpulan BLACKPINK, Lisa.

Bagaimanapun, Janna atau nama sebenarnya Nurul Jannah Muner,26 menafikan dakwaan tersebut dan telah membuat laporan polis berikutan dirinya menerima kecaman yang teruk di media sosial.

Susulan daripada itu, peminat-peminat K-POP di tanah air turut mendakwa bahawa imej Malaysia telah terjejas dan kononnya ada diantara mereka telah ‘dibuang’ daripada terus sertai kelab peminat artis.

Tambahan lagi, mereka turut mewujudkan tanda pagar #SorryFromMALAYSIA yang ingin mewakili Janna dan Malaysia memohon maaf kepada kumpulan BLACKPINK dan beberapa pihak lain atas insiden yang terjadi sebelum ini.

Meskipun begitu, segelintir peminat turut menganggap tanda pagar yang diwujudkan itu seperti tidak perlu malah berita mengenai imej negara serta mereka dibuang daripada kelab peminat juga didakwa hanyalah rekaan semata-mata untuk menularkan isu tersebut.


‘Plot Twist’ Dalam ‘Epilogue’, Daft Punk Kini Dibubarkan Setelah Tiga Dekad Dalam Industri

Setelah hampir tiga dekat berada dalam industri muzik, duo DJ iaitu Daft Punk kini telah dibubarkan. Menurut CNN, DJ duo itu akan dibubarkan adalah benar tetapi tidak memberikan alasan mengapa mahu dibubar.

Multi-instrumentalist Perancis, Thomas Bangalter dan Guy-Manuel de Homem-Christo yang digelar ‘Birth of EDM’  mengumumkan pengunduran diri meraka pada hari Isnin dalam video berdurasi 8 minit ‘Epilogue’, yang dikongsi di platform media digital mereka.

Video tersebut mengambil footage dari Electroma, sebuah filem yang diterbitkan oleh Daft Punk pada tahun 2006 yang mengisahkan tentang perubahan dua personel Daft Punk dari robot menjadi manusia.

Daft Punk telah memberikan ,plot twist pada akhir video yang menandakan berakhirnya Daft Punk. Dalam video tersebut , Thomas Bangalter yang ikonik dengan topeng perak berhenti dan menanggalkan jaket Daft Punk miliknya. Dengan bantuan Guy-Manuel de Homem-Christo yang ikonik dengan topeng emas, Bangalter dilihat telah meletupkan dirinya.

Di akhir ‘Epilogue’, Homem-Christo dilihat berjalan sendirian meninggalkan Bangalter yang telah musnah akibat letupan, disertai diiringi dengan lagu Touch dari album terakhir Daft Punk, Random Access Memories (RAM).

Sepanjang karier, Daft Punk telah menghasilkan sebanyak 5 album, iaitu Homework (1993), Discovery (1999), Human After All (2004), Tron:Legacy (2008), dan Random Access Memories (2011).

Bukan itu sahaja, Daft Punk turut berkolaborasi bersama Pharrel Williams dalam lagu Get Lucky dan Lose Yourself To Dance. Daft Punk juga pernah berkolaborasi dengan The Weeknd untuk lagu Starboy dan I Feel It Coming.

Sebilangan peminat sudah dapat menjangkakan pembubaran Daft Punk. Hal ini kerana Thomas Bangalter menderita penyakit tinnitus sejak tahun 2002, yang membuatnya tidak dapat menjadi DJ di kelab lagi.

Walaubagaimanapun, sekurang-kurangnya Daft Punk telah memberikan pelbagai warna terhadap industri muzik dan akan terus dikenang selamanya.


Ketawakan Guru Dalam TikTok, Penyampai Radio HITZ Sah Berhenti Kerja!

Menerusi sebuah kenyataan, stesen radio HITZ mengesahkan bahawa salah seorang penyampai radio mereka yang ke udara di HITZ Sarawak, Muhammad Yusuf Shukri, 29, atau lebih dikenali sebagai DJ Yusuf telah meletakkan jawatan.

Dalam kenyataan itu, pihak HITZ mendedahkan mereka menerima surat perletakan jawatan itu berkuatkuasa semalam, 22 Februari 2021. Meskipun terpalit dengan isu yang hangat diperkatakan sebelum ini, HITZ tetap komited mahu berikan hiburan dan menyajikan maklumat kepada pendengar setia.

Terdahulu, tular di media sosial sebuah video dipercayai dimuatnaik oleh Yusuf yang memaparkan reaksinya ketawa terhadap sebutan bahasa Inggeris seorang guru wanita di saluran Didik TV.

Susulan itu, rata-rata mereka yang menonton video tersebut telah meluahkan rasa berang dan mendesak stesen radio berkenaan untuk memecat Yusuf selain membuat permohonan maaf secara terbuka. Tidak lama selepas itu, Yusof telah digantung tugas serta-merta bagi membolehkan siasatan dalaman dijalankan.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


5 Selebriti Yang Berpoligami Dan Kekal Bahagia Hingga Kini

Kalau bercakap pasal bermadu, kaum hawalah yang pastinya akan merasa resah gelisah bukan? Tak ramai sebenarnya kaum hawa yang sanggup untuk berkongsi kasih dengan wanita lain. Tapi ada juga sebilangan wanita yang bukan sahaja sanggup bermadu bahkan merelakan dengan hati yang terbuka malahan ramai juga yang kekal bahagia bersama dengan konsep hidup bermadu.

Anda mesti nak tahu, siapakah mereka yang merelakan payung emas buat kekasih hati sehidup semati yang mereka sayangi untuk berpoligami. Jom kita tengok!

Sepanjang hidupnya, pengacara veteran ini mempunyai 4 orang isteri. Isteri pertamanya, Norlizah Mamat, isteri kedua, Noraha Hamat, isteri ketiga, Nor Farawahida Sulaiman dan isteri keempatnya Samihah Syeikh Ali. Daripada semua perkahwinan tersebut, Salih Yaccob telah dikurniakan 13 orang cahaya mata dan 6 orang cucu. Namun pada pertengahan 2015, dia telah bercerai dengan isteri keduanya selepas 23 tahun hidup bersama sebagai suami isteri. Kehidupan kesemua isterinya macam adik beradik dan mereka nampak bahagia bersama.

Asyraf Muslim berkahwin dengan isteri pertamanya, Nor Dayana Lokman, di tanah suci Mekah pada 2011. Kemudian, pada 2013 pula industri hiburan telah dikejutkan dengan berita Asyraf Muslim yang mendirikan masjid buat kali kedua dengan Wan Sakinah Ahmad Saburi. Walaupun dikritik hebat pada ketika itu, kini kisah mereka sudah diterima ramai dan hasil kedua-dua perkahwinan tersebut, Asyraf Muslim dikurniakan 4 orang cahaya mata.

Rahim sudah pun beristeri dua sejak tahun 2015 lagi. Pada mulanya, isteri pertama Rahim iaitu Norazlin Abdullah, tidak dapat menerima kenyataan bahawa dia telah dimadukan sehingga dia telah mengurungkan dirinya di bilik selama 2 minggu. Tetapi, setelah Rahim telah berjaya memulihkan emosinya dan dia melihat kesungguhan Rahim yang berjaya untuk memberikannya semangat baru, secara tidak langsung, perasaan sayang pada suaminya itu kembali pulih dan akhirnya dia redha dengan ketentuan takdir.

Pada tahun 2016, Rahim telah berkahwin dengan isteri keduanya , Lily dan pada mulanya perkahwinan tersebut telah dirahsiakan selama setahun sehingga penghujung tahun tersebut, segalanya telah terbongkar. Hasil perkahwinan dari kedua-dua perkahwinannya, Rahim telah dikurniakan 5 orang cahaya mata.

Amar Asyraf adalah salah seorang pelakon dalam drama ‘Setia Hujung Nyawa‘. Amar telah mempunyai 2 isteri iaitu Arna Salleh dan Vivy Jeffry. Pada tahun 2019, identiti isteri kedua Amar telah menjadi bualan hangat para netizen. Kata isterinya, dia hanya menyimpan rahsia rumahtangga mereka bagi menjaga nama baik suaminya. Tetapi segalanya telah terbongkar apabila ada pula wanita ketiga yang telah membuat pengakuan tentang status peribadinya bersama Amar. Disebabkan kejadian itu, Vivy telah tampil untuk menceritakan segala-galanya dan hubungna mereka berdua juga dipersetujui oleh isteri pertama Amar. Dalam perkahwinan ini, Amar telah dikurniakan dengan tiga orang zuriat.

Zarina Zainuddin telah bergelar isteri kepada suaminya Datuk Seri Dr. Abdul Raihan Wan Jaafar ketika usianya 22 tahun. Ibu kepada 4 orang cahaya mata ini mendedahkan bahawa pada mulanya, dia sendiri yang datang kepada madunya bagi meminta restu untuk bermadu. Walaupun usia perkahwinan mereka sudah lebih 25 tahun, namun hubungan Zarina Zainuddin dan madunya tetap dalam keadaan baik. Mereka juga berjiran kerana tinggal sebelah menyebelah, selalu masak dan berniaga bersama.

Hidup bermadu tidak semestinya sentiasa pahit, jika mengikut jalan yang betul, hempedu yang pahit pun boleh jadi manis seperti madu. Yang penting, si suami haruslah bersikap adil dalam melayari bahtera kehidupan dan hidup dengan konsep berpoligami. Semoga mereka kekal bahagia selamanya.


Bintang Titanic, Kate Winslet Merasakan Media Sangat ‘Kejam’ Terhadapnya

Pelakon Kate Winslet kesal dengan laporan sebuah tabloid yang mengkritik fizikalnya dalam wawancara baru-baru ini. Selama bertahun-tahun, bintang Titanic itu telah melawan semua komen media jahat yang telah merosakkan keyakinannya.

Setelah filem Titanic tahun 1997 dilancarkan, yang menyaksikan Winslet’s Rose bergandingan dengan Jack, Leonardo DiCaprio, ramai media memberi fokus media kepada perubahan tubuhnya sekarang dengan pada masa mudanya.

Dalam temu bual yang diterbitkan dalam Marie Claire, Kate Winslet berkongsi betapa tidak senangnya melihat berita utama mengenai tubuhnya.

“Tidak masuk akal bagaimana wartawan tabloid yang kejam terhadap saya,” katanya.

“Saya masih mencari siapa saya sebenarnya. Mereka akan memberi komen mengenai ukuran tubuh saya, mengira berat badan saya, mengambil nota tentang diet yang harus saya jalani. Sangat kritikal tetapi mengerikan dan menjengkelkan untuk dibaca,” sambung Kate Winslet.

Wanita berusia 45 tahun itu sering diminta memberi komen mengenai penampilannya sendiri. Dia mengakui tidak senang dengan soalan itu.

Pemenang Anugerah Akademi juga mengatakan bahawa kerana berita itu, dia hilang keyakinan diri. Malah, dia sering mempertimbangkan untuk berhenti berlakon di Hollywood pada masa akan datang.

Selain itu, dia mendedahkan bahawa selepas melahirkan anak perempuannya Mia, ketika dia baru berusia 25 tahun, perspektifnya berubah mula berubah. Ini membuatnya tidak peduli dengan mereka yang menyampaikan spekulasi dan pendapat mengenai tubuhnya.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Ikuti Jejak Kylie & Kim, Kris Jenner Bakal Mempunyai Jenama Kecantikan Sendiri

Kris Jenner bakal menceburkan diri dalam perniagaan kecantikan. Beliau dikatakan mengikuti jejak langkah anak perempuannya yang turut mempunyai empayar kecantikan sendiri.

Bintang Keeping Up With The Kardashians ini mempunyai cap dagang (trademark) ‘Kris Jenner Beauty‘, ‘Kris Jenner Skin‘, dan ‘Kris Jenner Skincare‘.

Beliau turut menyenaraikan pelbagai produk kecantikan yang bakal dimasukkan dalam jenamanya seperti kosmetik, perawatan kulit, produk penjagaan kuku, bulu mata palsu, dan wangian.

Kris Jenner bukanlah ahli keluarga pertama yang menceburkan diri dalam industri kecantikan. Anak perempuannya Kylie Jenner dan Kim Kardashian, masing-masing mempunyai rangkaian penjagaan kulit dan alat solek iaitu Kylie Cosmetics dan KKW Beauty. Kim Kardashian turut mempunyai syarikat yang menghasilkan shapewear dan loungewear jenama Skims.

Bukan itu sahaja, anak perempuan Kris Jenner yang lain juga merupakan usahawan. Antaranya, Khloe Kardashian yang menjadi co-founded kepada sebuah syarikat pakaian Good American bersama Emma Grede pada tahun 2016, Kourtney Kardashian yang mempunyai laman web gaya hidupnya yang diberi nama Poosh, dan Kendall Jenner baru-baru ini melancarkan tequila yang dinamakan 818.


Saif Ali Khan & Kareena Kapoor Bakal Pilih Nama ‘Faiz’ Untuk Anak Ke-2?

Kareena Kapoor dan Saif Ali Khan akan segera mengumumkan nama anak kedua mereka yang dilahirkan pada hari Ahad lalu di Breach Candy Hospital di Mumbai. Berita kelahiran cahaya mata kedua ini disampaikan menerusi Instagram rasmi Kareena Kapoor, sekaligus mengumumkan pasangan ini mendapat bayi lelaki.

A post shared by Kareena Kapoor Khan (@therealkareenakapoor)

Walaupun peminat mereka memikirkan banyak nama, tidak ramai yang tahu mengenai kisah di sebalik menamakan anak pertama mereka.

Mengimbas kembali pada tahun 2016 ketika Saif dan Kareena menerima kahadiran anak pertama Taimur Ali Khan, mereka harus melalui banyak tentangan untuk menamakan bayi mereka setelah pahlawan Turki, Timur. I

Dipetik dari News18, itu adalah nama yang telah dipilih oleh Kareena sementara Saif memintanya untuk berfikir lagi sebelum meneruskan nama Taimur.

Pada tahun 2018, Kareena  mendedahkan bahawa Saif bertanya kepadanya apakah dia yakin dan dia berkata ‘ya.’ Makna Taimur adalah ‘besi’ dan itulah yang menarik perhatian Kareena yang menginginkan anaknya menjadi lelaki yang kuat. Kareena juga mengungkapkan bahawa Saif ingin menamakan anak mereka ‘Faiz’ kerana mempunyai konotasi puitis.

Kareena  mengatakan, ada banyak tentangan, tapi ada juga banyak sekali sokongan. Malam sebelum saya pergi ke Hospital, Saif bertanya kepada saya, “‘Jika bayi laki-laki, apakah kamu yakin ingin melakukan ini? Mari kita menukar nama dan memanggilnya Faiz. Lebih puitis dan romantis.”

“Dan saya berkata tidak. Sekiranya ia seorang anak lelaki, saya mahu anak saya menjadi pejuang. Taimur bermaksud ‘besi’ dan saya akan menjadikannya seorang ‘Iron Man’. Saya dengan bangga menamakannya Taimur.”

Kini, sekali lagi, Saif dan Kareena mendapat cahaya mata lelaki. Adakah permintaan Saif untuk memilih nama ‘Faiz’ ditunaikan? Atau mereka sudah nama yang lain dan lebih baik? Sama-sama kita nantikan!


Dituduh Membuli Sewaktu Sekolah, Ini Respon Hyuna

Baru-baru ini, sebuah posting di komuniti atas talian yang popular mendapat perhatian kerana mendakwa beliau telah dibuli oleh Hyuna sewaktu di sekolah.

Mangsa mendedahkan dalam komuniti atas talian bahawa beliau dan dan dua mangsa lain ditampar oleh Hyuna, dan tertanya-tanya adakah Hyuna berpura-pura tidak mengingati apa yang berlaku.

“Saya masih mengingatinya. Ia berlaku semasa festival  di gred lima. Anda memanggil saya dan rakan-rakan saya ke tempat yang kami gelar ‘jalan belakang’ dan memberitahu kami bahawa anda tidak pernah menganggap kami sebagai kawan dan anda akan datang mencari kami jika kami tidak keluar.”- Mangsa A

“Sebaik sahaja kami datang, anda menampar wajah kami bertiga. Saya ingat anda menanggalkan kaca mata mereka dan membuangnya, mengatakan bahawa tidak selesa untuk anda menamparnya.”- Mangsa A

“Sebab mengapa saya tidak pernah mendedahkan perkara ini adalah kerana tidak ada bukti dan saya fikir tidak ada yang akan mempercayai saya.”- Mangsa A

Tidak lama setelah tuduhan itu dilakukan, Hyuna menggunakan laman Instagram peribadinya untuk menafikan tuduhan yang dilemparkan padanya.

“Sudah lebih dari satu dekad, sebenarnya 14 tahun sejak debut saya. Setiap kali saya mendapat perhatian negatif, saya kadangkala berasa marah kerana saya juga manusia. Saya juga membiarkannya kerana saya memilih untuk mengejar impian saya. Atau saya cuba memahami kerana ia juga berbentuk perhatian. Kerana mungkin mereka tidak menyukai saya. Tetapi saya tidak mahu membiarkan peminat , yang sudah menyokong saya di atas pentas dan di skrin, terluka tanpa sebab. Sekarang saya sudah berumur tiga puluh tahun. Saya akan terbuka untuk pertama kalinya.”- Hyuna

Hyuna turut menambah bahawa beliau tidak pernah menampar atau memukul seseorang dan mengharapkan banyak perkara gembira hadir kepada orang yang menulis posting itu.

“Saya tidak pernah menampar atau memukul seseorang. Saya harap banyak perkara gembira hadir pada orang yang menulis posting itu.”- Hyuna

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Riena Diana Sah Sertai Hot FM, Lengkapkan Trio GPH!

Jika sebelum ini, pelakon, pelawak dan pengacara Sherry Al-Hadad dikhabarkan bakal menyertai stesen radio ERA bersama dengan Johan, Hanif dan Ray bagi slot terbaharu JoHaRaRy, terbaru pelakon Riena Diana pula mengesahkan pembabitannya untuk stesen radio Hot FM.

Berita gembira itu dikongsi oleh Riena atau nama sebenarnya Nur Qamariena Diana Zulreal, 24 menerusi laman Instagram dan hari pertama dia berkeudara bersama-sama dengan Fizi dan Mark Adam bagi slot Geng Pagi Hot (GPH) sebentar tadi. Menurut Riena, hari ini merupakan hari pertama dia bertugas sebagai penyampai radio Hot FM selepas menjalani latihan sebelum ini.

Akui pelakon Kampung People ini, dia terpaksa menyimpan rahsia terlebih dahulu dan turut berterima kasih kepada stesen radio tersebut kerana memberikan peluang dan sokongan buatnya. Terdahulu, GPH menyaksikan beberapa perubahan setelah Shuib mengumumkan untuk berundur setelah 2 tahun bersama Hot FM.

A post shared by Riena Diana Zulreal (@rienadiana_)

Tidak lama kemudian, pelawak Shuk Sahar telah digantung tugas sebelum pihak HotFM membuat keputusan untuk menamatkan kontraknya serta merta berikutan kontroversi hubungan rumahtangga nya yang tular sehingga menjejaskan nama baik stesen radio itu. Bagaimanapun, tempat Shuk telah digantikan dengan pelawak Mark Adam dan disusuli Riena sendiri yang sebelum ini pernah bersama mereka untuk beberapa minggu.


Polis Kelantan Cari ‘Influencer’ Ini Selepas Rentas Negeri Rai Perkahwinan Rakan

Baru-baru ini, Murai.my melaporkan beberapa individu termasuk beberapa pengamal media sosial terkenal telah dikecam oleh netizen berikutan dia dikatakan berjaya merentas negeri untuk ke pantai timur. Difahamkan, perjalanan mereka kesana kononnya bagi meraikan kenalan rapat mereka yang mendirikan rumah tangga.

Susulan daripada itu, Polis Kelantan menerusi kenyataan yang dikeluarkan sedang mengesan mereka yang dipercayai melanggar prosedur operasi standard (SOP) untuk merentas negeri.

Menurut Ketua Polis Kelantan, Datuk Shafien Mamat berdasarkan semakan aduan, mereka turut dikatakan memuatnaik beberapa keping gambar bersama pasangan pengantin tanpa penjarakan fizikal dan turut tidak memakai pelitup separuh muka.

“Terdapat komen daripada netizen yang tidak berpuas hati dengan tindakan individu terlibat yang gagal mematuhi SOP Perintah Kawalan Pergerakan (PKP) dan Perintah Kawalan Pergerakan Bersyarat (PKPB).

“Keadaan itu sekali gus mempersoalkan mengenai pergerakan rentas negeri rakan pengantin dari luar ke Kelantan,”katanya dalam kenyataan tersebut

Difahamkan, polis telah menerima laporan berkaitan perkara itu dan kes disiasat mengikut Peraturan 16, Peraturan-Peraturan Pencegahan dan Pengawalan Penyakit Berjangkit (Langkah-Langkah dalam kawasan tempatan jangkitan)(Kawalan Pergerakan Bersyarat) (No.3) 2021

Terbaru, menerusi carian Murai.my dalam hantaran yang dimuatnaik salah seorang daripada pengamal media sosial tersebut mengatakan bahawa mereka telah pun ke balai polis untuk memberi keterangan.

Dalam pada itu, dia turut memaklumkan bahawa mereka akan membuat permohonan maaf tidak lama lagi.


Nur Sajat Terima Waran Tangkap Pada Tarikh Yang Istimewa Buat Dirinya

Semalam sepatutnya merupakan hari yang cukup bermakna buat usahawan sensasi, Nur Sajat yang menyambut ulangtahun kelahirannya yang 36.

Bagaimanapun,Sajat atau nama sebenarnya Muhammad Sajjad Kamaruz Zaman menerima perkhabaran sebaliknya apabila media melaporkan Mahkamah Tinggi Syariah Shah Alam telah mengeluarkan waran tangkap terhadapnya. Ini berikutan Sajat dikatakan gagal hadir pada prosiding kes berpakaian wanita tiga tahun lalu.

Difahamkan, waran tangkap tersebut telah dikeluarkan oleh Hakim Syarie, Mohammad Khalid Shaee @ Shaii selepas usahawan itu tidak kelihatan sehingga tamat prosiding yang dijadualkan pada jam 9 pagi semalam untuk sebutan semula kes.

Menurut sumber, peguam, Zuri Zabuddin Budiman berkata, Nur Sajat tidak hadir di mahkamah pada Selasa, namun pelantun Makhluk Penggoda itu diwajibkan untuk menghadiri prosiding pada tarikh baharu itu kelak. Disebabkan itu, prosiding kes ditangguh ke 1 Jun depan untuk sebutan semula kes.

“Saya tunggu juga Nur Sajat, tetapi dia tak datang”
“Pihak kami mungkin akan hantar mitigasi, tetapi belum dibincangkan lagi,” katanya seperti dipetik sumber

Selain Zuri Zabuddin, Nur Sajat turut diwakili peguam syarie, Ahmad Nazib, Azlina Che Hasan dan Amirah Zainal. Kes itu dikendalikan oleh Timbalan Pendakwa Syarie, Atras Mohd Zain.

Sebagai info, pada 6 Januari lalu,Sajat mengaku tidak bersalah di Mahkamah Tinggi Syariah di sini atas tuduhan sebagai seorang lelaki berpakaian menyerupai wanita sekitar 2018. Malah, sebelum itu tular apabila Sajat mendakwa dirinya telah dikasari serta dilayan buruk oleh pihak Jabatan Agama Islam Selangor (JAIS) ketika tampil membantu proses siasatan di Ibu Pejabat JAIS.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Tak Sengaja? Alat Sulit Jonathan Bennett Kelihatan Pada Cawan Kopi!

Pelakon dan model antarabangsa, Jonathan Bennett mencuri perhatian peminat apabila dikatakan memuatnaik sekeping gambar di Insta-Story yang memperlihatkan imej refleksi kemaluannya.

Imej tersebut yang kelihatan pada sebuah cawan kopi yang dipegangnya jelas memperlihatkan pelakon The Mean Girls itu sedang berbogel.

Tidak pasti sama ada ia disengajakan mahupun sebaliknya, namun rata-rata peminat hangat memperkatakan mengenai hantaran tersebut sebelum dipadam tidak lama kemudian.

Menurut sumber antarabangsa, Bennett telah mengesahkan dirinya merupakan seorang gay dan telah bertunang dengan hos Celebrity Page yang juga bekas peserta Amazing Race, James Vaughan pada 30 November 2020.

Dikhabarkan, Vaughan telah melamar Bennett pada set The Christmas House. Sekadar info, pelakon Hollywood terkenal Chris Evans juga mencuri perhatian tahun lalu apabila memuatnaik gambar kemaluannya di Insta-Story.


G-Dragon & Jennie Sah Bercinta, Peminat Tidak Gembira?

Portal hiburan Korea, Dispatch melaporkan bintang Korea G-Dragon dan salah seorang ahli kumpulan BLACKPINK, Jennie telah menjalinkan hubungan cinta selama setahun.

Dalam laporan itu, mereka mendakwa telah menyaksikan ahli kumpulan BIGBANG itu dan Jennie telah bertemu secara rahsia dan sering meluangkan masa bersama di rumah. Dedahnya lagi, G-Dragon mempunyai parking khas dan lif persendirian di kediamannya yang membolehkan Jennie memasukinya tanpa dikenali orang ramai.

Menurut Dispatch, rutin harian Jennie adalah menziarahi G-Dragon di rumah penyanyi itu sebaik sahaja selesai segala aktiviti sebelum pulang ke rumahnya sendiri.

Bagi pihak pengurusan YG Entertainment pula, mereka tidak boleh mengesahkan sebarang spekulasi memandangkan perihal tersebut merupakan isu peribadi untuk artis naungan mereka.

“Kami tidak boleh mengesahkan sebarang perihal mengenai kehidupan peribadi artis kami. Kami harap anda semua faham” kata YG Entertainment dalam sebuah kenyataan

Dalam perkembangan lain, menjengah ke laman Twitter yang hangat memperkatakan mengenai hubungan dua bintang ternama ini, segelintir peminat meluahkan rasa sedih apabila melihat berita tersebut disensasikan. Bukan sahaja tidak gembira bahawa kehidupan peribadi selebriti kesayangan mereka itu diintip, malah ada juga yang mendakwa hubungan G-Dragon dan Jennie hanya seperti adik-beradik.